Erakusketa zabaldu du Agirrezabala margolariak Zarautzen - : Urola Kostako Hitza\nErakusketa zabaldu du Agirrezabala margolariak Zarautzen\nGaurtik hasi eta irailaren 15era bitartean, Sanz Enean egongo dira ikusgai margolari tolosarraren lanak. Gustoz egindako margolanak bere bizi etapa ezberdinen adierazle dira.\nAgirrezabala erakusketaren aurkezpenean, Urbieta Udaleko Kultura zinegotziarekin batera. (Gorka Peñagarikano Goikoetxea)\nZarautzekin lotura estua du Dolores Agirrezabala (Tolosa, 1927) margolariak. Gipuzkoarra izaki, Logroñon (Errioxa) egiten du bere ohiko bizimodua, nahiz eta udararo Zarautzera etorri izan den txiki-txikitatik. Logroñon ez ezik Euskal Herriko eta Espainiako Estatuko beste txokotan ere bizi izan da, Zaragozan eta Madrilen urte askotan, baina horrek ez du eraginik izan Agirrezabalaren afizioan. Bizitza osoa pasa du margotzen, ikasle zenetik hasi eta orain arte. Maiztasun ezberdinarekin aritu da bizitzako hainbat etapatan, baina sekula ez dio uko egin margotzeari.\nErakusketaren inaugurazio ekitaldian aitortu du kanpoan bizi izan den arren pintatzeari ekiten zion aldiro burua Zarautzen eta inguruetan izan duela, eta horren erakusle dira bere margolanak: sarritan ageri da Orioko paisaia adibidez, ibaiaren beste aldetik behatuta, ibaiak herriaren silueta erakusten duelarik. Herria zehaztasun handiarekin irudikatu ez arren eraikuntzak bolumen serietan egituratzen ditu, eta fondoan, berriz, berun koloreko zeruak atzeman ahal dira.\nUrte luzez oleoarekin margotu izan duela adierazi du Agirrezabalak, “gainetik margotzea baimentzen du-eta”. Behin ezkondu eta seme-alabak izanda hasi zen jarraikortasun gehiagoz margotzen, hau da, “afizioari indar gehiagoz eutsi” zion. Paisai ilunak margotzen zituen gehien, arratsaldekoak ia beti, eta zeru goibelak berak ikusten zuenaren erakusle dira: Bilboren itsasadarra fabrikaz eta kez betea, adibidez.\nBere senarra zendu zenean ekin zion maiztasun handiagoz margolari izateari. Ez afizioa ofizio bilakatzeari, ez baitu bere lana salmentara bideratu. Alargun geratu zenetik, margotzeak inoiz baino gusturago sentiarazten ziola adierazi du, eta orduz geroztik, bere bizitzako foku nagusia pintura izan da.\n“Momentuan gustatzen zitzaidan hura margotzen nuen, ez tendentzia zena”, oroitzen du Agirrezabalak. Oleoarekin jostatzen zen, kolore batekin bestearen gainetik margotzen. Urte batzuk beranduago hasi zen akuarelarekin, erakusketan ikus daitekeen bezala.\nNabari da zer nolako bilakaera eman duen margolariak bere bizitzako etapa ezberdinetan. Paisaia zurrun eta goibelak margotzetik, bere senideen erretratuak egin eta azken urteotan akuarelarekin lehen praktikatzen ez zuen adierazkortasun abstraktoa jorratzera heldu da.\nLehen aldia Zarautzen\n“Deitu zidatenean, ezin nion uko egin Zarautzen nire lanen erakusketa egiteari”, azaldu du Agirrezabalak. Dena den, bere lan bat edo beste egon izan da Zarauzko beste erakusketaren batean, baina beti erakusketa kolektibo gisa, ez norbanako bezala.\nUda osoan egongo da ikusgai Dolores Agirrezabalaren erakusketa Sanz Enea Udal Liburutegian, uztailaren 11n eta irailaren 15era bitarte. Agirrezabalak adierazi du herritik ibiliko dela udan zehar, erakusketa izan ala ez izan, urtero-urtero Zarautzen pasatzen baitu oporraldia.


Erresuma Batuko justiziak Wikileaks-eko sortzaileetako bat, Julian Assange, AEBetara ez estraditatzea erabaki du astelehen honetan. Assangek "bere buruaz beste egiteko arriskua" aintzat hartuta erabaki du Vanessa Baraitser epaileak. AEBetako agintariak ordezkatzen dituen abokatu taldeak epaiaren aurkako helegitea aurkeztuko duela iragarri du. Asteazkenean Baraitser epaileak aztertuko du Assange baldintzapean libre utzi ala ez.\nJulian Assange, 2019an Londresen Ekuardoko Enbaxadatik kanporatu eta atxilotu zutenean Argazkia: Reuters.\nEpaian Vanessa Baraitser epaileak "frogatutzat" jo du Assangek bere buruaz beste egiteko arriskua duela eta hala egin dezakeela estraditatuz gero; AEBetan Assange "ia erabat isolatuta" egongo litzateke konfinamendu eta prozesu judizial luzea pasa beharko lukeelako eta hori Assangeren buru-osasun ahula areago kaltetuko luke. Horregatik errefusatu du estradizioa. Halere, defentsak Assange ez estraditatzeko aurkeztu dituen argudio guztiak baztertu ditu magistratuak, jazarpenaren motibazio politikoa barne.\nAEBak ordezkatzen dituen talde legalak epaiaren aurkako helegitea aurkeztuko duela adierazi du. Beraz, litekeena da auziak Auzitegi Nagusian eta Auzitegi Gorenean jarraipena izatea. Momentuz, kasuaren hurrengo hitzordu nagusia asteazkenean izango da. Orduan epaileak erabaki beharko du Julian Assangeri baldintzapeko askatasuna eman ala ez.\nAssange segurtasun handiko kartzela batean dago Londresen, erabat bakartuta. Haren osasunaz kezkatuta, 200 bat medikuk gutuna argitaratu dute, buruaz beste egiteko arriskuaz ohartarazteko. NBEko torturari buruzko kontalari berezi Nils Melzerrek adierazi zuen "epe luzeko tortura psikologikoa jasan izanaren sintoma tipikoak" dituela.\n10 urte giltzapean\nAssangek hamar urte daramatza askatasunik gabe. Lehenik, etxean atxilotuta; ondoren, zazpi urte igaro ditu eguzki argirik edo aire freskorik gabe Ekuadorko enbaxadaren barruan Londresen. 2019ko apirilean kanporatu eta atxilotu zuten, kazetariaren eta bere senide eta abokatuen aurkako espioitza estrategia baten ondoren –enbaxadako segurtasunaz arduratzen zen enpresa espainiar batek kamerak eta mikrofonoak jarri zituen gela guztietan AEBetako zerbitzu sekretuek eskatuta–.\n2010ean, Wikileaksek, komunikabide handi batzuen laguntzarekin, dokumentu "sekretuen" historiako filtrazio zabalenetako bat argitaratu zuen. AEBetako inteligentzia zerbitzuen 700.000 fitxategi baino gehiago, gobernu eta estatu askoren jarduera diplomatiko eta militar opako eta ankerrak agerian utzi zituztenak. Besteak beste, Iraken Abu Ghraibeko presoei AEBetako funtzionario publikoek egindako tortura basatiak eta hainbat gerra-krimen. Ezagunena, 2007ko uztaileko zibilen sarraskia Bagdaden, hamabi hildakoen artean zeuden Reuters agentziako Saeed Chmagh eta Namir Noor-Eldeen kazetariak.


Euskal Haur eta Gazte Literatura Londonen\nEuskal Haur eta Gazte Literaturak bere lekua izan du abuztuaren 23tik 26ra Londonen (Ingalaterra) egin den IBBYren Nazioarteko Kongresuan. Izan ere, Galtzagorri Elkarteak, Etxepare Institutuaren eta OEPLIren (Organización Española para el Libro Infantil y Juvenil) laguntzarekin, euskal literatura ardatz duen ikuskizuna aurkeztu du abuztuaren 24an. Ikuskizun horretan herrien arteko mugak, orpoz orpo dauden hizkuntzen arteko uztartzeak, eta hartu-eman horietatik sortzen den literatura islatu da. Hain zuzen ere, aurtengo kongresuaren leloarekin ("Crossing boundaries: Translations and Migrations") bat egin nahirik sortu da ikuskizun hori.\n"Paperean hegan / Flying Over Paper" izena eman zaio ikuskizunari. Hain zuzen, Galtzagorri Elkarteak Koldo Mitxelena kulturunearen laguntzarekin sortu zuen "Paperean hegan" ikusentzunezkoaren izen bera. Izan ere, euskal haur Literatura eta ilustrazioak uztartzen ditu ikusentzunezko horrek, eta abiapuntu berdintsua izan du Londonen aurkeztu den ikuskizunak berak ere.\nIkuskizuna Patxi Zubizarretak (ahotsa eta gidoia), Jokin Mitxelenak (ilustrazioak), Joserra Senperenak (musika), Gema Arrugaetak (irudiak eta alde teknikoa), Maddi Oihenartek (kantua) eta Idoia Noblek (interpretea) eskaini dute. Bertan literatura, ilustrazioak, musika, irudiak eta kantua uztartu dituzte.\nEgun berean, Mari Jose Olaziregik, Etxepare Institutuko Euskara Zuzendariak, euskal diasporaren inguruko txosten bat aurkeztu zuen biltzarrean.\nIkuskizun aretoa Euskal Haur Literaturak eman dituen hainbat liburuz hornituta egon da. Euskaraz sortu eta beste hizkuntzetara itzuli diren zenbait liburu jarri dira ikusgai. Besteak beste, Mariasun Landaren Txan fantasma (Chan el fantasma); Bernardo Atxagaren Behi euskaldun baten memoriak (Memorias de una vaca; Mémories d'une vache; Memories van un koe; Memorien einen baskishen kuh); Juan Kruz Igerabideren Printzesa begi-zulo (La princesa ojerosa; La princesa ullerosa); Patxi Zubizarretaren Midasen eraztuna (El anillo de Midas; L'annel d'en Midas); Miren Agur Meaberen Errepidea (La carretera); eta Elena Odriozolak ilustratutako Quando vem a lua, Die schöne gemahlin des mandarin eta A woodland secret.


'Hermes' aldizkariaren azken zenbakia kalean da - Noticias de Gipuzkoa\n'Hermes' aldizkariaren azken zenbakia kalean da\ndonostia - Euskara indarberritzen jarraitzeko bide berriak aztertzen ditu Sabino Arana Fundazioak argitaratzen duen Hermes pentsamendu eta historia aldizkariaren azken zenbakiak. Izan ere, aldizkariaren arduradunen arabera, "gero eta jende gehiagok uste du XX. mendean hartutako irizpideak garai berrietara egokitu behar direla eta euskara etorkizuneko premiekin bat etorriz sustatu behar dela, jakintza edo ezagutzatik erabilerarako jauzia emanda".\nHorrela, aldizkariaren 63. zenbakian, Bingen Zupiria Eusko Jaurlaritzako Kultura eta Hizkuntza Politikako sailburuak eta euskal kulturaren arloko ordezkari esanguratsuek, besteak beste, Euskal Autonomia Erkidegoko (EAE) hizkuntza politiken arduradun, soziolinguista eta bestek, "euskara hainbat ikuspegitik biziberritzeko jorratu behar ditugun bide berriak aztertu dituzte", diote Hermeseko arduradunek. Hain zuzen, Euskaltzaindiarekin elkarlanean joan den uztailean antolatutako mintegiaren emaitza da aldizkariaren edukia.\nHala, hizkuntzaren aldeko politiken gizarte babesari eutsi, hura zaindu eta bultzatzeko aldarria egiten du Zupiriak, horiek "lehentasunezko-tzat eta ezinbestekotzat" joz. Hala ere, kexaz mintzatzen da, "oraindik ere euskararen inguruko eztabaidak interesik ez duelako pizten erabilera normalizatuarekin engaiaturik dagoen esparrutik kanpo".\nKultura eta Hizkuntza Politikako sailburuaz gain, Erramun Osa, Euskaltzaindiako idazkariordeak; Kike Amonarriz, Euskaltzaleen Topaguneko lehendakariak; Joseba Lozano, Jaurlaritzako Herri Administrazioetan Hizkuntza Normalizatzeko zuzendariak; Koldo Tellitu, Ikastolen Elkarteko buruak; Josu Waliño, PuntuEus Fundazioko presidenteak; Jon Zarate, Euskal Herriko Unibertsitateko Euskara eta Etengabeko Prestakuntzako errektoreordeak; Itziar Nogeras kulturgileak; Mertxe Mugika, AEKko koordina-tzaile nagusi ohiak, eta J. Iñaki Etxezarreta Arizmendi ikastolako zuzendariak parte hartu dute aldizkariaren azken zenbakian. Horrez gain, Francesc-Marc Alvaro kazetari, idazle eta irakaslearekin elkarrizketa dakar Hermes aldizkariak. - N.G.


79/2016 FORU DEKRETUA, irailaren 27koa, Nafarroako Foruzaingoaren lanaldi eta ordainsarien erregelamendua onesten duena. - Nafarroako Aldizkari Ofiziala - Legegintza - VLEX 649926217\n79/2016 FORU DEKRETUA, irailaren 27koa, Nafarroako Foruzaingoaren lanaldi eta ordainsarien erregelamendua onesten duena.\nApirilaren 10eko 15/2015 Foru Legeak Nafarroako Poliziei buruzko martxoaren 23ko 8/2007 Foru Legeari ekarritako aldaketaren ondorioz, legerian sartu da ordainsariei buruzko araubide zehatz-zehatza, Foru Komunitateko Administrazioko funtzionario publikoentzat orokorrean ezarritakora egokiturik eta hura aplikatzeko portzentajeak markaturik.\nLegearen erreforma horren xede nagusia izan zen Nafarroako Foruzaingoan soldaten artean zeuden aldeak gutxitzea, polizia kidegoari atxikiriko zenbatekoaren birbanaketa eginez, soldata-masa batere handitu gabe.\nApirilaren 10eko 15/2015 Foru Legeak, bere azken xedapenetako bigarrenean, aurreikusten zuen Nafarroako Gobernuak 2016ko urtarrilaren 1erako izanen zituela egokituak ordainsariak eta lanaldien araubidea; hala ere, data hori aurtengo urriaren 1era gibelatu zen, abenduaren 28ko 25/2015 Foru Legearen bitartez.\nParadaz orobat baliatu nahi izan da Nafarroako Foruzaingoaren lanaldien arauketara ekartzeko lan denboraren antolaketaren halako alderdi batzuei buruz Europako Parlamentuak eta Kontseiluak 2003ko azaroaren 4an eman 2003/88/EE Zuzentarauko aurreikuspenak, bereziki eguneko gutxieneko atsedenaldiari eta lanaldien iraupenari dagokienez, Iruñeko Administrazioarekiko Auzien 1. Epaitegiaren otsailaren 22ko 41/2016 Epaian ezarritakoarekin bat.\nGisa berean, bete egiten da Nafarroako Poliziei buruzko martxoaren 23ko 8/2007 Foru Legearen zazpigarren xedapen gehigarriko manua, behartzen baitzuen proba fisikoak gainditzeagatik hartu beharreko diru konpentsaziorako baldintzak erregelamendu bidez garatzera. Xedapen gehigarri horrek urtarrilaren 10eko 1/2005 Foru Dekretua indarrean deklaratu zuen behin-behinekoz, orain egiten den erregelamenduzko garapena egiten ez zen bitartean. Foru dekretu hori indarrik gabe gelditu eta oraingoak ordeztu duenez, beharrezkoa da diru konpentsazio hori arautzea eta araubide iragankor bat ezartzea diru konpentsazioaren aukera baliatzeko 2017rako.\nBestalde, martxoaren 23ko 8/2007 Foru Legeak behartzen du lanpostu bakoitzaren eta haren berezitasunen azterketa egitera, ordainsariak egokitu ahal izateko.\nAzterketa hori eginda, Foru Dekretu honek arau maila ematen die lanpostuak baloratzeko irizpideei; hemendik aitzina horiek erreferentziatako balioko dute etorkizunean egiten diren balorazio edo aldaketetarako.\nHori horrela, Lehendakaritzako, Funtzio Publikoko, Barneko eta Justiziako kontseilariak proposatuta,Nafarroako Kontseiluaren irizpena ikusirik eta Nafarroako Gobernuak 2016ko irailaren 28ko bilkuran hartutako erabakiari jarraikiz,\nArtikulu bakarra. Nafarroako Foruzaingoaren lanaldi eta ordainsarien Erregelamenduaren onespena.\nOnetsi egiten da Nafarroako Foruzaingoaren lanaldi eta ordainsarien Erregelamendua. Testu hori foru dekretu honi erantsi zaio.\nIndarrik gabe geldituko dira foru dekretu honetan xedatutakoaren kontra dauden maila bereko edo beheragoko xedapen guztiak, eta berariaz, honako hauek:\n1/2005 Foru Dekretua, urtarrilaren 10ekoa, Nafarroako Foruzaingoko kideen lanaldien, ordutegien eta ordainsarien Erregelamendua onesten duena.\nNafarroako Foru Komunitateko Administrazioaren eta haren erakunde autonomoen zerbitzuko plantilla organikoko lanpostuei dagozkien ordainsari osagarrien gehikuntzak aplikatzen dituen otsailaren 12ko 11/2007 Foru Dekretuaren 4. artikulua, horrela betetzen baita Administrazioak eta sindikatuek Nafarroako Administrazio Publikoen zerbitzuko langileen lan baldintzei buruz 2006. eta 2007. urteetarako izenpetu zuten akordioa.\nNafarroako Foru Komunitateko Administrazioaren funtzionarioen ordainsari osagarriak egokitzen dituen martxoaren 17ko 19/2008 Foru Dekretuaren 1. artikuluaren A idatz-zatia, horrela betetzen baita Administrazioak eta sindikatuek Nafarroako Administrazio Publikoen zerbitzuko langileen lan baldintzei buruz 2006. eta 2007. urteetarako izenpetu zuten akordioa.\nNafarroako Foru Komunitateko eta haren erakunde autonomoetako plantilla organikoa aldatzen duen otsailaren 7ko 7/2011 Foru Dekretuaren lehen xedapen gehigarria.\n2017rako, Nafarroako Foruzaingoan proba fisikoen ordu konpentsazioa jasotzeko eskubidea duten kide guztiek aukera izanen dute, 2016ko urriaren 15a baino lehen, foru dekretu honen 14.4 artikuluan aurreikusten den diru konpentsazioa eskuratzeko.\nForu dekretu honek 2016ko urriaren 1ean hartuko du indarra, ezertan galarazi gabe apirilaren 10eko 15/2015 Foru Legearen azken xedapenetako bigarreneko bigarren eta hirugarren idatz-zatian xedatutakoa (Nafarroako Poliziei buruzko martxoaren 23ko 8/2007 Foru Legea aldatu zuen foru lege horrek), abenduaren 28ko 25/2015 Foru Legearen idazketari jarraituz.\nIruñean, 2016ko irailaren 28an.–Nafarroako Gobernuko lehendakaria, Uxue Barkos Berruezo.–Lehendakaritzako, Funtzio Publikoko, Barneko eta Justiziako kontseilaria, María José Beaumont Aristu.\nNAFARROAKO FORUZAINGOAREN LANALDI ETA ORDAINSARIEN...


Saria DANOBATGROUPeko zuzendari nagusi Pello Rodriguezek jaso zuen joan den ostiralean, eta ekitaldian Eusko Jaurlaritzako Ekonomiaren Garapeneko eta Azpiegituretako sailburu Arantxa Tapia eta Gipuzkoako foru diputatu Markel Olano egon ziren, beste agintari batzuen artean.\nSarien epaimahaiak, Ganbararen Batzorde Exekutiboak osatuta egon denak, erabaki zuen saria egoitza Elgoibarren duen talde kooperatiboari ematea, bere “DNA berritzaileagatik”. Gainera, azpimarratu zuten DANOBATGROUPek “bere produktuen eraldaketa kontzeptuala” egin duela eta horrekin "makina-erremintatik fabrikazio soluzioetara, giltza eskura erako ekoizpen lerroetara eta digitalizazio eremuko zerbitzu aurreratuetara" igaro ahal izan duela.\nEpaimahaiko kideek baloratu zuten, halaber, “informazio eta komunikazioko teknologiak fabrikazio inguruneetan txertatzeko” euskal taldeak egindako prozesuak, “makina-erremintei egotzitako traba fisikoak” delako haustura ekarri duela.\n“DANOBATGROUPek arrakastaz planteatu du makina aurreratuekin eta giltza eskura erako tailer adimendunekin fabrikatzeko soluzioak, duela urte batzuk gutxik imajinatuko luketen erronka teknologikoko mailarekin eta irismenarekin, gainera”, baloratu zuen epaimahaiak.\nSaria joan den ostiralean entregatu zen Gipuzkoako erakundearen egoitzan, Donostian, eta Gipuzkoako Ganberak kooperatiba taldeari nazioarteratzearen kategorian 1996tik 2009ra bitartean emandako beste sari batzuei gehitu zaie.\nSaria jaso ondoren, Pello Rodriguezek ziurtatu zuen sariarekin aitortu egiten dela “DANOBATGROUPek berrikuntzaren alde egiten duen apustua, izan ere, taldea beti dago erronka berrien, soluzio berrien, merkatu berrien eta negozio eredu berrien bila”.\n“Sari ospetsu horiek dira enpresaren ibilbide osoari eta ibilbide hori posible egin duten pertsonei esker ona erakusteko modua. Gure giza taldea da gure nortasunaren bereizgarririk nabarmenetakoa, eta ikerketa eta etorkizuneko erronkei aurrea hartzea da bere ezaugarri nagusietako bat. Horrez gain taldea osatzen duten negozio unitate guztien arteko barruko lankidetza eta baita bestelako kanpoko enpresa eta entitateekin elkarlanak ere definitzen gaitu”, gehitu zuen.\nIkusi DANOBATGROUPen bideoa


Euskara indartzeko egitarau zabala, apirilean Imotzen - Imotz - Amezti.eus\nEuskara indartzeko egitarau zabala, apirilean Imotzen\nAmezti.eus 2021-04-06 10:43\n2018an Imozko Udalean euskararen alde egindako elkarretaratzea\n'Apirilean euskara indartuz' lelopean, ekimen ugari antolatu dituzte Imotzen hilabete honetarako. Imozko Berdintasun, Euskara, Kultura eta Kirol batzordeak antolatu du egitaraua.\nApirilaren 11n izanen da lehendabiziko ekimena, hain zuzen Etxalekun. "Herri hurbilean eskurtsioa: Etxalekuko historia eta natura ezagutzen" ibilbidea eginen dute. Goizeko 10:00etan jarri dute hitzordua herriko plazan.\nApirilaren 17an, Erasoko Zaparen Etxolan kontzertua izanen da arratsaldeko 19:00etan. Edorta Amurua bakarlariak euskal kantagintzaren harribixiak abestuko ditu bertan. 680 884 329 zenbakian eman beharko dute izena interesa dutenek.\nApirilaren 18an, berriz, Imotz inguruko bertsolarien bertso saioa izanen da Oskozko plazan: Endika Legarra, Jabi Lezaun, Joana Ziganda, Mintxo Astiz eta Aitor Irastortza ariko dira kantuan, arratsaldeko 18:30etatik aurrera.\nApirilaren 23an Koplariak Koplari hitzaldi musikatua izanen da Goldarazko frontoian. Xabier Amuriza bertsolariaren eta Korrontzi taldeko Agus Barandiaranen ikuskizuna da Koplariak Koplari. Arratsaldeko 19:00etatik aurrera izanen da ekimena, eta 80 pertsonendako lekua egonen da. Izena emateko 677 625 277 telefonora deitu behar da.\nEgitaraua ixteko, apirilaren 25ean, Gazteendako Escape Rooma antolatu dute Muskizko Itsasoenean, arratsaldeko 16:00etan. 10 eta 16 urte bitarteko gazteei zuzenduta dago ekimena, eta seiko hiru taldek izanen dute parte hartzeko aukera gehienez. Izena emateko: 680 276 046.


Ermuko “Folkez Blai” jaialdia gaur hasiko da - Nontzeberri\nHasiera/MUSIKA/Ermuko “Folkez Blai” jaialdia gaur hasiko da\nErmuko “Folkez Blai” jaialdia gaur hasiko da\nFouraleda taldeak eta Alboka Musika Eskolako trikitilariek, biak ala biak ermuarrak, egingo duten kalejirarekin hasiko da gaur Folkez Blai jaialdia, 18:00etatik aurrera. Jaialdiak igandera bitarte iraungo du. Kontzertuak Cardenal Orbe plazan egingo dira.\nHala, bihar, hauexek arituko dira: 18:30ean, Gost number & His tipsy gypsies (Gipuzkoa); 19:45ean, Tik Tara (Gipuzkoa) eta 21:00ean, Fetén Fetén (Valladolid), bai eta talde gonbidatu bat ere.\nLarunbatean, halaber, hiru talde hauen txanda izango da: 18:30ean, Obal (Pontevedra); 19:45ean, Innerlands (Valentzia) eta 23:30ean, Doolin (Frantzia). Azken kontzertu horretan beste talde gonbidatu bat ere arituko da.\nAzkenik, igandean, ondoko folk taldeek joko dute: 12:30etan, Bruna Sonora (Madril); 18:30ean, Mosicaires (Huesca), eta, amaitzeko, 19:45ean, Andrés Penabad Band (A Coruña).\nInformazio gehiago: ermua.es.\nBilboko “Satelite T” aretoak iraileko egitaraua iragarri du\nIgartza Saria, Miren Amurizarentzat


Julen Orbegozo - Komunitatea - Anboto.org\nBadakizue zer den zartagina sutan izatea, eta bitartean, beste gauza bat egin behar izatea? Ba, zartagina uneoro sutan izatearen sentsazio hori izatea, horrelakoa da aita izatean sentitzen dudana. ...\nDurangoko kaleetan, eskoletan eta jolas parkeetan gero eta aitite-amama gehiago ikusten ditut, haurren zaintza lanetan. Ikusmen selektiboa deitzen dioten hori izango da. Izan ere, gure kasuan ere a...\nLehengo egunean amak gaia atera zidan. Euskal Herrian bizi izan dugun pasarte ilun eta triste horietako bat jarri zidan mahai gainean. “Gogoratzen duzu? Nik hartara bizi izan nuen, eta oraind...\n2015 urr 30 Durango\nBegietatik hasi, beso eta hanketatik pasa, eta azken ile-matazaraino, izaki erabat originala ekarri dugu mundu honetara. Gure semea. Bihotz berri bat, amaren sabelean hazita, milaka miloi taupada e...\nBadaude jaiotzaz ezkorrak edo pesimistak diren pertsonak. Badaude ere, genetikoki-edo, beti ernegatuta egoteko joera dutenak. Badaude jaiotzen direnean erretxindu egiten direnak eta bizi guztia gai...\nPertsona askorentzat pasioa eta emozioa da futbola. Pasioz eta emozioz bizi ditugu gure taldearen golak, porrotak eta derbiak. Emozioaren ondorioz, gure jokalariei eta klubeko agintariei edozer bar...\nJose Luisen hanburbesak\nGertuko hanburgesen apologia\n“Begia begi truk, denak itsu geratuko gara”. Esango nuke Gandhik bota zuen hori iraganeko esaldia dela euskal gatazkaren testuingurura ekarrita. Baina, zoritxarrez, bada oraindik ukabilkadak jasotz...\n2014 urt 31\nMcDonald´s eta askatasuna\n2013 aza 22 Durangaldea 1\nMcDonald’sera joan ala ez joan; horixe da politikari batzuentzat “askatasunean aukeratzeko” kontzeptuaren paradigma. Horregatik, norbanakoaren askatasunak errespetatzen dituen demokrazian bizi gare...\n[Artikulua] McDonald's-ek udarako zabaldu gura du Abadiñoko hanburgesategia\n[Artikulua] McDonald's-ek ere jatetxea zabalduko du Muruetan: bi pisukoa\n2013 mai 03 Durangaldea


Blog-Tipping: Irudimena + Berrikuntza | Martech Zone\nBlog-Tipping: Irudimena + Berrikuntza\nOstirala, uztaila 6, 2007 Asteartea, urriaren 4, 2011 Douglas Karr\nDuane Irudimena + Berrikuntza irakurle bikaina izan da eta bera da nire lehena blog-tippee beraz, bere bloga (dagoeneko goi mailakoa dena) doitzeko aholku handi batzuekin sarituko dut:\nHona hemen zure blogerako nire aholkuak:\nBilatzaileek oso gustuko dute webguneak goi mailan sailkatzea gunearen izena domeinu izenarekin bat badator. Nire webguneak "Marketina eta Teknologia" topak sekula ez izateko arrazoietako bat da ... ez dator bat "douglaskarr" rekin. Domeinu zoragarria duzu baina beste blog izen bat. Agian, nolabait, "sormena" eta "trakzioa" sar ditzakezu zure blogaren azpitituluan (blogaren izenburua mantendu nahi baduzu).\nJendea inguruan mantentzeko, gomendatuko nuke Lotutako argitalpenen plugina eta jarri erlazionatutako mezuak zure mezu bakoitzaren behealdean. Horrela Bilaketa-motor baten bidez aurkitzen zaituen jendeak zure mezuak irakurriko ditu eta behar dutena zehazki aurkitzen ez badute, gai berari buruzko artikulu osagarriak bilatuko dituzte. Honek ere lagunduko du lotura sakona Bilatzaileen sailkapenean.\nBikote bat duzu RSS botoiak nire arreta lortzeko borrokan. Uste dut jendea hobeto erakarriko zenukeela zure iturrira gaiaren ikono urdinen ordez RSS iturri laranjaren ikono lehenetsiak erabiliz eskuineko muturreko zutabean. (FeedBurner erabiltzea ere gomendatzen dut zure jarioak neurtzeko eta eginbide osagarri batzuk gehitzeko, adibidez, posta elektroniko bidezko harpidetzak)\nZure mezuak zoragarriak, zehatzak eta ondo idatziak dira. Gainera, Planetako hiri onenetako batean bizitzearen bedeinkapena duzu - Vancouverrek oraindik # 1 hartzen du. 🙂 Zure idazteko estiloarekin bat etortzeko eta zure etxea sustatzeko, gustatuko litzaidake Torontoren irudi bikaina aurkitzea, agian gaueko skyline okupatua, eta goiburuaren irudia goiburu urdin urdina dagoen lekuan jartzea. Zure gaia alaituko luke. Zure About Page orrian agertzen den irudiaren antzeko zerbait bikaina izango litzateke - zoriontsua da, koloretsua ... eta zalaparta horietako batzuk erakusten ditu!\nBlog zoragarria, Duane! Asko dugu zugandik ikasteko, bai Harreman Publikoetan, Marketinean eta Fisiologian eginiko hezkuntza formalarekin, bai zure Publizitate Agentziarekin egiten duzun lanarekin. Zalantzarik gabe, elkarrizketa hurrengo mailara eramaten ari zara!\nBlog-iradokizunak: absurdo aberrantea


Kutxabankek kapital pribatuko funts berri bat sortuko du - Ekonomiaren KZ\nKutxabanken Fineco Banka Pribatuak bezeroentzako inbertsio alternatiboen eskaintza handituko du kapital pribatuko funts berri baten bidez, Kutxabank Taldeko Enpresen Bankuaren eta Elkargiren (Estatuko Berme Sozietate nagusia) lankidetza espezializatuarekin.\nProiektu berri hau enpresetan zuzeneko inbertsioak kudeatzeko merkatura indarrez eta epe luzerako ikuspegiarekin sartzeko asmoarekin sortu da; izan ere, eremu hori hazkunde nabarmenean dago, eta erreferentziazko eragile gisa finkatu nahi dute.\nProiektuaren funtsezko zutabeak izango dira Fineco Banca Privada Kutxabanken lidergoa eta inbertsio-esperientzia, bai eta Elkargiren enpresa-ehunaren eta Kutxabank Taldeko Enpresen Bankuaren premien lotura eta ezagutza ere.\nEtorkizuneko funtsak, kudeaketa propio eta independenteko produktu berri batek, 250 milioi euroko ondarea lortzea aurreikusten du, eta ‘evergreen’ modalitatean egituratzeko asmoa du, hau da, desinbertsio data jakinik gabe.\nAliantza estrategikoak, funtsaren bidez, inbertsio zuzenak egingo ditu Elkargik eta Kutxabankek tokiko enpresen errealitatea sakon ezagutzen duten eremuetan, eta horrek esan nahi du lehiarako abantaila diferentziala izango dutela antzeko beste ekimen batzuekin alderatuta, Espainiakoekin zein nazioartekoekin alderatuta. Beraz, inbertsioek kontzentrazio handiagoa izango dute Euskal Autonomia Erkidegoko konpainietan, bai eta Nafarroan, Errioxan, Kantabrian, Zaragozan, Malagan, Kordoban eta Sevillan ere.\nFuntsaren helburu diren enpresak, batez ere, 3 eta 10 milioi arteko Ebitda enpresak izango dira, beren sektore ekonomikoan ezarpen handia izango dutenak, kudeaketa-gaitasun egiaztatua izango dutenak eta hazkunde handiko aurreikuspenak izango dituztenak.\nLankidetza horrek balioa sortu nahi du enpresentzat eta inbertitzaileentzat, eta ekosistema inbertitzailearen erreferentzia gisa finkatzea aurreikusten du, enpresa-sarearen eta inbertsio-alternatibak bilatzen dituzten inbertitzaile pribatuen ondarearen arteko lotura erraztuz.\nProduktu berri hau kudeatzeko, Kutxabanken Fineco Banka Pribatuak sinergiak eta 30 urte baino gehiagoko esperientzia erraztuko ditu inbertsio kolektiboko erakundeen erakunde kudeatzaile gisa, kanpoko aholkulariek eta barneko adituek osatutako talde bikoitzarekin.\n← Ibexeko enpresek beldurrez begiratzen diote interes tipoen igoerari\nZGRk % 20 handitu du I+G+b inbertsioa →\nOPEP+ek petrolio gehiago ekoizteari ekin dio


urruti: Antifaxismoa eta eskuin muturra, arma-lagunak Donbassen\nAbel Riu politologoak eta Marta Ter-ek idatzitako artikulua, katalanez jatorrizkoa eta euren baimenez euskaratua. Riu Sobiet Batasun ohiko eremuan aditua da; Ter txetxenia.org ren koordinatzailea da eta lan handia egindakoa Txetxeniako eta Ipar Kaukasoko errealitatea ezagutarazten. Besteak beste, egile honi ezinbesteko laguntza eman izan dio eskualde hartan lan egin izan duenean.\nGaur egun, beste zenbait boluntario espainiar batu dira milizia horietara, eta euretako gehienak CarlosParlomino Brigadan bildu dira; militar neonazi batek 2007an hildako madrildar gazte antifaxistaren omenez eman diote izen hori. Azken hilotan Errusiatik etorritako 200 boluntario komunista ere batu dira (horietako batzuk Errusiako Federazioko Alderdi Komunistako kideak), euretako zati handi bat “Prizrak” (Mamua) batailoira batu dira.\nHoriek, bertako borrokalari komunisten taldeekin batera, Donbasseko Guardia Gorria izenekoa osatu dute, eskualdean borrokan diren fakzio komunista eta antifaxista guztiak koordinatzeko asmoz. Hala ere, Errusiako erakunde antifaxista guztiak ez daude Donbasseko matxinonen alde, eta hala, joan den udan herrialde horretako 100 elkarte eta musika-talde antifaxista baino gehiagok sinatutako komunikatu bat argitaratu zen, zeinean azaltzen zituzten gatazkan zeuden bi aldeetako (hau da, Ukrainako gobernua eta matxinoak) ez agertzeko motiboak, bai batzuek bai besteek bi polo inperialistaren interesak ordezkatzen zituztelakoan (AEB eta Errusia).\nDonbasseko gerran dihardurten atzerriko boluntarioentzat, beste ezeren aurretik Novorossyako (tsarren garaiko izena berreskuratuz, gaur egungo Ukraineko hegoekialdeko zenbait eskualde izendatzeko) herriaren borroka da faxismoaren aurka (ukrainarra, kasu honetan), eta sarritan Espainiako gerra zibilarekin konparatu dute.\nDonetskeko Herri Errepublikak izandako lehen buruzagietako bat izandako Miroslav Rudenkoren hitzetan, Frantzia edo Italia edo beste herrialde batzuetako sozialistek “kapitalismoaren eta multinazionalenboterearen aurkako euren borrokaren” zati gisa ikusten dute. “Boluntario atzerritar gehienak idealistak dira, eta horrek lagunduegiten dio gure jendeari borrokarako izpirituari eusten” dio Rudenkok. Hala, ekainerako bertako agintariak berreskuratzen hasi ziren 1936-39ko Espainiako Gerra Zibilean errepublikaren alde borrokatu ziren Brigada Internazionalen ideia. Uztailean egindako adierazpenetan, DHEko lehen ministro izandako Alexander Borodaik berak analogia egin zuen Donbasseko gerraren eta Espainiako gerra zibilaren artean, eta Europa, Ameriak, Asia eta Afrikako herrialdeetako boluntario atzerritarrei dei egin zien Donbasseko euren lerroetara batu zitezen.\nDonbassen badira halaber Europa erdialde, mendebalde eta Balkanetako hainbat lekutatik etorritako borrokalari-talde tradizionalista eta kontserbadoreak ere. Horietako ezagunena beharbada serbiar txetnik-ek osatutakoa da. Matxino errusiazaleen alde Donbassen borrokan ari den atzerritarren boluntario-talde handienetakoa da (250 kide ere izan daitezke, gehienak Jovan Šević destakamenduan elkartuta). Serbiar borrokalarien inplikazioa errusiarren eta serbiarren anaitasunari egotzi ohi bazaio ere, Zoran Dragišić segurtasungaietako serbiar adituaren arabera diruak ere badu zeresanik esperientziadun mertzenario horientzat, aurretik beste zenbait gatazkatan parte hartu baitute, hala nola Sirian edo Iraken.\nBadira eslovakiar boluntarioen presentzia frogatzen duten ebidentziak; Europa erdi eta ekialdeko beste miliziano batzuekin batera borrokan ari dira Donbassen “eslaviar herrien arteko laguntasunaren alde”. Boluntario-talde horiek eta beste batzuek bat egite ndute Alexander Duginek sortutako ideario eurasianistako elementu batzuekin, baina euren burua ez dute hala definitzen. Era berean, Donbassera iritsi dira halaber Duginen eurasianismoa erreferente teoriko nagusi duten atzerriko boluntarioak ere, hala nola Frantziatik (Unité Continentale eta beste batzuk), Italiatik (Millenium erakundea - Europako Alderdi Komunitarista) eta Poloniatik (Falanga erakundea).\n"Millenium" Italiako erakunde eurasianistako kideak Pavel Gubarev DHEko lehen gobernadorearekin\nIkuspegi geopolitikotik, eurasianismoa “Errusia Handiaz” haratago doa, eta mosaiko transnazional eta inklusibo gisa aurkezten da, Lisboatik Vladivostokeraino. Maila ideologikoan, Duginek ezkerreko elementu batzuk fusionatzen ditu, antikapitalismoa, antiinperialismo eta antifaxismoa esaterako, tradizionalki eskuinari lotzen zaizkion beste ezaugarri batzuekin, hala nola euroeszeptizismoa edo kutsu kontserbadoreko antiliberalismo soziala, eta atzerri-politikarako oinarrizko elementu den politika identitarioaren kontzepzio bat proiektatzen du.\nAzken urteotan, Alexander Duginek gogor egin du lan hurbil dituen erakundeen sarea Errusiako mugetatik haratago hedatzeko, nagusiki Errusiako atzerri-politikarako babesa bilatzeko asmoz. Ahalegin horiek guztiek eman dute fruiturik, eta ez da harritzekoa beraz Donbassen diren erakunde eta ideologien aniztasuna, nork bere motiboak dituela babesa emateko, batzuek euren ekimenez eta beste batzuek gonbidapenez. Novorossiyako milizietan gaur egun komunistak eta neofaxistak, eta eskuin muturra eta ezker muturra elkarrekin horrelako erraztasunez egoteak (erabat pentsaezina litzateke egoera hori duela hamarkada gutxi) adierazten du, gutxienez lurralde horretan, Duginen ametsa itxura hartzen ari dela.\nPosted by Urtzi UV at 10:30


Bezero potentzialak: lead eta prospektuak – Gizapedia\nKredituak: VIA Gallery\nMarketinean, lead direlakoak eta prospektuak edo prospektu kualifikatuak bezero potentzialak, bezero izatera hel daitezkeen pertsonak edo erakundeak alegia, kalifikatzeko kategoriak dira.\nLead izenekoak saltzaileak kontaktatu ditzakeen pertsonak edo erakundeak dira, datu-base batean daudelako, lehen kontaktu bat izan dutelako gurekin nahiz dendara sartu direlako besterik gabe. Lead horiek salmenta prozesuaren lehen fasean daude, salmentaren inbutuaren goi aldean, inbutuko ahoa oso zabala denean, eta beraz euren potentzialitatea, bezerio izateko aukerak txikiak izaten dira, ez dakigu benetan interesaturik dauden ere gure produktu edo zerbitzuekin, edota horiek eskuratzeko ahalmena duten.\nProspektuak edo prospektu kualifikatuak berriz (prospekzio hitzarekin erlazionaturik), salmentarako irizpideak betetzen dituen bezero potentzialak dira. Irizpide horiek anitzak izan daitezke baino maiz BANT irizpideak (Budget, Authority, Need and Time) erabiltzen dira bezero potentzial prospektu izendatzeko: Budget irizpidearen arabera, aztertu behar da bezeroak produktua edo zerbitzua eskuratzeko dirua duen (ahalmen finantzarioa duen, hobe esanda); Authority delakoaren arabera, lead edo kontaktua erosketa erabakitzeko ahalmena duen zehaztu behar da; Need horren arabera berriz, gure produktua edo zerbitzua bezero potentzial horren beharretara egokitzen den aztertu behar dugu (ez dezagun ahaztu gurekin pozik geratzen ez diren bezeroak ez zaizkigula interesatzen); eta Time horrekin bezeroak eskatzen duen epea betetzeko moduan gauden adierazi nahi da. Lau baldintza horiek betetzen badira, lead delakoa prospektu bilakatzen da, salmenta-aukera bat sorztzen da, eta salmenta prozesua aurrera jarraitu daiteke, aurrekontu edo eskaintza bat eginez.


Zuretzako bizizale! - Nerea Cubillo Urkizu - Uriola.eus\nNerea Cubillo Urkizu 2018-11-28 13:57 Iritzia\nLasai bizi baino, mundua konpontzen ibiltzearen aldekoak gara, astelehen goizean ohetik altxatu egiten garenetik, igande gauean ohera sartzen garen arte. Bizpahiru lan (prekario) astean bozpa sei bilera (lantalde eta eragile ezberdinekoak noski), hamar hamabi eztabaida…batzuetan ere unibertsitatera igotzen gara.\nMundua konpontzen ibiltzearen erabakia gurea den arren, askotan, ni behintzat kexatu egiten naiz, nola ez gara ba kexatuko? bilera baten ostean beste bat atzetik datorkigu, lan batetik bestera gabiltza, aspaldi ez garela lagunekin pote bat hartzera jesartzen behintzat arduraren bat tartean izan gabe.\nAste on eta txarrak ere izaten ditugu, arduraz gainezka batzuk, siestarako tartea daukagun beste asko. Familia sortzen ari gara gutxika, konturatu gabe. Benetako familia diot e? Besarkada behar dugunean besarkatzen zaituena, ardura bakarrik egiten uzten ez zaituena, oporretan edota gabon zaharra elkarrekin igarotzeko familia anitz moduko bat.\nDenbora kudeatzen jatunak bihurtu gara hori bai, izan ere harremantzeko eta familiaz gozatzeko ere denbora atera ohi dugu soberan. Lehentasunak lehentasun, askotan ere gogoak baitira bakoitzaren erabakietan eragina dutenak. Aurrekoan juergan geundela ezagun batek ea harremantzeko arazorik daukadan galdetu zidan, ”horrenbeste ardura eta bilerekin...ez dakit nik ba…” KATAKRAS buruak, kortozirkuitatuta geratu zitzaidan bi minutuz. Baina nola ez? etengabe ari gara harremantzen, bata bestearengandik ikasten, zaintzen...eta hori dena mundua konpontzen saiatzen garen bitartean.\nGu gara gure denboraren jabe eta kudeatzaile, (eskerrak behintzat botere hori daukagun). Gu gara mugimendu honetako lur hazi ur eta hosto, arazoetatik ikasten eta inoiz ez konforme geratuko den mugimendu.\nDeustuko Jai Batzordeko kidea, Txantxiku Aisialdi Taldeko begiralea. Gaztea.


Rosa Perez Esquerdo izendatu dute Osakidetzako zuzendari\nLehen arretako medikua izana da Bilbon, eta gerontologiari eta osasun kudeaketari buruzko ikasketak ere baditu.\nEtxeratzearen aukera aztertu du Nafarroako Gobernuak\n469 positibo atzeman dira azken 24 orduetan, egindako PCRen %12 inguru. Javier Remirez pozik azaldu da Nafarroako Auzitegi Nagusiak gobernuari arrazoi eman diolako eta atzo indarrean sartu zen 57/2020 foru araua berretsi duelako.\nGoia jo dute positibo kopuruak, ospitaleratuenak eta ZIUetan daudenenak\nBigarren olatuko daturik txarrenak izan dira gaurkoak. Beste 1.676 kasu atzeman dituzte Hegoaldean, eta ospitaleetako egoera ere okerrera doa: 708 lagun daude ospitaleratuta; horietako 112, ZIUetan.\nEAEko herritarren erdiek uste dute kontrol eta bakartze neurri zorrotzagoak hartuko beharko liratekeela\nLehendakaritzak inkesta bat egin du COVID-19ak herritarren artean eragiten dituen iritzia eta jarrerak ikertzeko, eta, horren arabera, Araba, Bizkai eta Gipuzkoako herritarren %30ek nahiko lukete txertoa «ahal bezain laster» jarri\nTolosaldeko 25 alkatek eskualderako ospitale publikoa eskatu dute\nOspitalea Tolosako (Gipuzkoa) Apatta industrialdean jartzea proposatu dute. Eskualdean Asuncion klinika pribatuak ematen du osasun arta, Osakidetzarekin duen hitzarmenaren bidez.\nEH Bilduk babestu egin ditu Jaurlaritzak COVID-19aren aurka hartutako neurriak\nNeurri «irmoak» garaiz hartzeko eskatu dio Urkulluri, baita sektore kaltetuenei laguntzak emateko ere.\n«Batasuna eta diziplina soziala» eskatu ditu Sanchezek\nEspainiako gobernuburuak esan du «hilabete latzak» datozela, baina pandemia gaindi daitekeela.\nEtxeratze agindua 21:00etatik 06:00etara izanen da Iparraldean\nNeurriak eta salbuespenak aurkeztu ditu Eric Spitz prefetak. Etxeratze agindua gaur gauetik aitzina ezarriko dute. Ostatuak itxiko dituzte, gutxienez hiru astez.\nKoronabirusak ez du mugarik\nNafarroaren mugan dauden herriek egoera berezia dute; adibidez, Vianak, Logroño gertu baitu. Denek onartu dituzte neurriak, baina hainbat herritar kexu agertu dira.\nKutsatuak eta ospitaleratuak, etengabe gora\nBigarren olatuko positibo kopuru handiena atzeman dute Hego Euskal Herrian: 1.626. Ehun gaixo baino gehiago daude ZIUetan, eta ospitaleratu kopuruak ere marka jarri du\nKlima larrialdia eta ekologia krisia izan dituzte mintzagai zenbait adituk Martin Ugalde foroan. Iruditzen zaie aldaketak egin behar direla «itxaropenari» eusteko, eta inertziekin hautsi behar dela


IRINMODO (1307-2018): LARREBARRENGO ERROTA ETA ARGINDAR-ETXEA\nHerrigunetik 700 bat metrotara, eta Lizarragara doan bidea hartuta, bat egingo dugu Larrebarrengo errotarekin. 1904/5 urtean azaltzen zaigu errota honen lehendabiziko erreferentzia historikoa, orduan Feliz Bizkalatza eta Ramon Arbe azaltzen ziren honen jabe. 1927an, Lorentzo Etxebarria.\n1941etik 1958ra "Sociedad Anónima Larrebarren (SAL)" bezala antolatu zen, eta errota lanak egiteaz gain argindar-etxe bezala ere funtzionatu zuen, 20ren bat bezerori zerbitzua eskainiz: Bizkalatza, Zumaetagoikoa, Akiñao, Laskurain-txiki, Iturbe, Aranburu,Sarasketa, Aitza, Goikoetxe, Arlutz-handi... baserriak. Telleria kurtideriako bonbak mugitzeko argindarra ere ematen zuen.\nLizarraga errekatik hartzen zuen ura, segundoko 160-200 litro. Ur saltotik 200 bat metrora zegoen ur depositura eramaten zen kanalizatuta ura. Handik zuzenean (100 metrora) errotara. Desnibela, 20,5 metrokoa zen.\nAzken errotaria Juan Martin Etxeberria izan zen. 1960. hamarkadan gelditu zen betirako. Gaur egun, egoera tamalgarrian dago.\nLIZARRAGA ERREKAN UR SALTOA ETA KANALIZAZIOAREN HASIERA\nUR DEPOSITUA BIZKALATZA AZPIAN\nUR DEPOSITUTIK ATERATAKO ARGAZKIA\nFondoan ikusten da Larrebarrengo errota. Gorago ur-depositua. Goian, Bizkalatza baserria.\nErrotagainaren egoera 1998. urtean\nPoleen bidez mugitzen ziren errotarriak eta argindarra sortu ere. 1998. urtea\nPoleen sistema. 1998. urtea\nBizkalatza azpian zegoen ur depositutik zetorren ura erregulatzeko sistema. 1988. urtea.\nGaur egun, errotaren egoera benetan tamalgarria da


Bide hori sendotzeko nahiarekin, 2019. urterako katalogoa prestatu dugu. Bertan dagoeneko gure bazkide diren udalei eta Euskal Herriko gainerakoei eskaintzen dizkiegun proiektuak daude, noski, udalerri bakoitzaren errealitatera egokituko liratekeenak.\nHiru dira proposatzen ditugun lan-lerroak:\nLiburu Zuria eta gizartearen etorkizuneko erronkei buruzko agenda: tokian tokiko hausnarketak. 2016-2018 urteen bitarteko lanaren emaitza da Euskal Herriko lurralde(ar)en Liburu Zuria eta tokiak tokiko hausnarketen bidez eraikitzen jarraitzea garrantzitsua iruditzen zaigu. Hamaika gai jorratu ditzakegu: Euskal lurraldeak, munduan, Europan eta estatuetan, Aniztasunaren kudeaketa kohesioaren bila, Gazteak eta etorkizuna, Ekintzailetza lan-guneetan, Zahartzaroaren erronkak, etab.\nHistoria eta ondarea aztertu eta interpretatu, etorkizuna pentsatzeko abiapuntu gisa.\nProiektuen ereduak anitzak dira: jardinaldiak, mintegiak, hitzaldiak, prozesu parte-hartzaileak, mugaz gaindiko foroak, ondarearen interpretazio planak, memoria historikoaren berreskurapenerako ekintzak edo ikerketak, argitalpenak...\nHemen daukazue katalogoa eskuragai.


Ezagutu zure etxerako estilo rustikoa | Bezzia\nSusana Garcia | 07/06/2021 20:00 | apainketa, Dekorazio joerak\nEl landa estilo chic asko estimatzen da gaur egun, pieza landa eta modernoen nahasketa bikaina da, vintage eta egungoak. Kontrasteak apaintzeko trikimailu bikaina dira, izan ere, modu honetan ez gara estilo bakarrean bakarrik itsasten eta gauza bereziak eta bereziak sortzen ditugu. Beti da estiloak nahastea eta nortasuna duen etxea lortzea nekatu daitekeen estilo jakin baten kopia baino.\nEl rustic chic style askoz ukitu dotoreagoa eman nahi dion estilo berritua da eta ingurune landa sofistikatuak. Ingurune mota hauek landa eremuko, landa eremuko espazioetan inspiratuta daude, non itxura zakarra duten materialak eta pieza funtzionalak dauden, baina ukitu dotoreak zenbaitetan falta den dotorezia modernizatzen eta lortzen laguntzen dizu.\n1 Material naturalak\n2 Tonu argiak eta naturalak\n3 Gehitu loreak eta landareak\n4 Frantziar estiloko altzariak\n5 Marmola eta zeramika\nThe material naturalak landa estiloaren oinarrizko atal bat dira, beraz, ezin dugu beraiek gabe egin. Altzarietako egurra, arratoia, zumezko saskiak eta harrizko piezak ezin hobeak dira gerora ukitu dotorea eman ahal diozun giro rustikoa sortzeko. Landa rustikoa izan behar da protagonista, oinarrizko estiloa baita. Egurrezko altzariak zaharrak izan ohi dira edo itxura rustikoa eta sendoa dute, apaingarri gehiegirik gabe. Zurezko edo harrizko zoruak ere maiz erabiltzen dira. Bestalde, osagarri askotan zumea erabiltzen da, hain basatiak diren material eder honetan saskiekin edo alfonbrekin.\nTonu argiak eta naturalak\nEstilo honetan, a ukitu askoz modernoagoa landa inguruneetan. Tonu argiek ukitu rustiko hori murrizten laguntzen digute, lehengo inguruneek logelak itzaltzen zituzten egur ilun asko eta tonu sendoak baitzituzten. Kasu honetan zuriak, grisak eta batez ere beixak bezalako tonuak bilatzen ditugu, argiak, leunak eta berotasuna ere ematen dutenak. Ingurune mota honetan ez du zentzu handirik pieza koloretsuak bilatzeak, landa ingurunean normalean ez baitago.\nGehitu loreak eta landareak\nLo landareak zerikusi handia du landa eta naturarekin, beraz, zenbait landare ezin dira espazio horietan falta. Gaur egun, landareak asko hartzen dira etxe barruan, landare handiak eta txikiak, txoko bereziak sortzeko. Landareekin freskotasuna eta kolorea gehitzea da ideia. Bilatu tonu argietako lapiko politak edo gehitu zumezko lapikoak.\nFrantziar estiloko altzariak\nEstilo rustikora garamatzaten puntuez hitz egin dugun arren, ukitu dotoreena gehitzea ere pentsatu behar dugu. Horretarako sar dezakezu estilo frantseseko altzari batzuk. Estilo honek xehetasun ugariko itxurako altzariak ditu, bihurriak eta hanka landuak dituena. Estilo honetako altzari bat edo bi gehitzea nahikoa da ukitu chicagoa sortzeko. Gainera, vintage estiloa Frantziako piezen parte da eta, beraz, oso giro berezia sortuko dugu.\nMarmola eta zeramika\nMaterial rustikoak zakarrak eta dekoraziorik gabeak izaten dira. Baina askoz ere ingurune dotoreagoa sortzeko beste material mota batzuk gehi ditzakegu. The marmola oso dotorea da eta horregatik erabiltzen da ingurune horietan. Tximinirako pieza bat, marmolezko gaineko gainazala edo altzari baten ukitu bat ere izan daiteke. Marmola dotorea da, batez ere grisak eta zuriak bezalako koloreak aukeratzen baditugu. Bestalde, zeramikak ukitu dotore hori ere badu, beraz, xehetasun txikietan sar dezakegu, hala nola, loreontziak edo irudi apaingarriak. Xehetasun txikietan ukitu sofistikatua ikus dezakezu.\nArtikuluaren bide osoa: Bezzia » apainketa » Nola dekoratu landa estilo chicean


Donostiako Sustapenak hiri adimendun gisa duen eskarmentuaren berri emango dio Costa Ricari – GAUR DONOSTIA\nDonostiako Sustapenak hiri adimendun gisa duen eskarmentuaren berri emango dio Costa Ricari\nFecha: 29 junio, 2020Autor/a: Gorri 0 Comentarios\nDonostiako Udalaren mendeko entitate publiko horrek ezagutzak transferitzeko proiektu batean parte hartzen du. Horren barnean, Europako hainbat hirik ekarpena egingo diote Costa Ricako metropolialdeari, garraio sistema eraginkorra eta iraunkorra prestatzeko fasean baitago. Zehazki, partaidetza EuropeAidek bideratzen du, munduan zehar kanpoko laguntza emateko programez eta proiektuez arduratzen\nden Europar Batzordeko Zuzendaritza Nagusiak. Donostiak bideratu dituen irtenbide adimendun eta integralak azalduko ditu Sustapenak, hiri adimendun izateko estrategiaren barruan gauzatu baitira. Hartara, eskarmentua lortu da elkarlan publikopribatuko proiektuetan, efizientzia energetikoan, energia berriztagarrietan, gobernantzan, eta herritarren partaidetzan. Enrique Ramos-ek, Ekonomia Suspertzeko zinegotzigoa, aipatu du: “lankidetza honekin, hiri smart estrategiaren heldutasun\nmaila erakusten ari gara. Gure esperientzia hasierako egoeran dauden beste proiektu batzuetara eraman ahal izatea pozgarria da guretzat “.\nGarraio proiektu eraginkor eta iraunkorra prestatzen dabiltza Costa Ricako metropolialdean, eta, sistema horren bitartez, hura osatzen duten 15 udalerrietako herritarrei zerbitzua emango zaie. Egoera horren ondoriozko testuinguruan, Europako eta Latinoamerikako hainbat hiri laguntza ematen ari dira, eraldaketa urbano hori gerta dadin. Xede horrekin,\naipatu hiriek garapen urbano integral eta arrakastatsuen berri eman nahi dute, eta ekarpen baliogarriak egin arlo hauetan: gobernantza, inklusioa, berrikuntza, hiri adimendunak, eta ingurumenaren kalitatea. Donostiako Sustapenak eta Holandako udalerrien elkarteak (VNG) balio erantsia eskaintzen dute beren lankidetzan, elkarte publiko-pribatuak sendotzeko praktiketan eskarmentua baitute, baita berrikuntza teknologiko adimendunean eta mugikortasun iraunkorrean ere. Costa Ricako proiektua martxan jartzeko fasean, Donostiako Sustapenaren laguntza oso tresna erabilgarria izan daiteke, eskarmentua baitago adimenaren gaiarekin lotuta bideratutako proiektuetan, teknologia adimendunen erabileran eta lankidetza publikopribatuko proiektuetan.\nZehazki, adimenarekin zerikusia duen eskarmentuaren harira, Donostiako Sustapenak REPLICATE proiektua (REnaissance of PLaces with Innovative Citizenship And Technologies) zertan datzan azaldu dezake, horren koordinatzaile baita, eta batera finantzatzen da-eta hiri eta komunitate adimendunentzako Europako H2020 programaren barruan. Proiektu horren helburu nagusia irtenbide adimendun eta integralak bideratzea da,\narlo hauetan: efizientzia energetikoa, mugikortasun iraunkorra, datuen plataformak eta IKTak, eta azpiegiturak itsasargi hirietako barrutietan, Donostian bezala. Era horretan, teknologia berritzaileen hedatzea azeleratzen da, eta herritarren bizi kalitatea hobetzen, ondorioz.\nProiektu horretara, Donostiako Sustapenak eduki baliotsu hauek eramango ditu:\nEstrategiak hiri adimendun eta iraunkorretarako\nHiriak berpiztea eta berritzea, teknologia eta berrikuntza baliatuz\nEfizientzia energetikoa eta igorpenik gabeko hiri barrutiak\nKlima aldaketaren aurrean, egokitzeko eta erresilientziarako estrategiak\nAnterior Entrada anterior: Haritzalde se congratula de que ayer, el Pleno Municipal aprobara la moción por la cual se insta al Gobierno Municipal a que acuerde sin dilaciones el procedimiento de ejecución subsidiaria en la zona ilegalmente degradada de Belartza Alto, con restitución a su estado anterior.\nSiguiente Entrada siguiente: Fomento de San Sebastián aportará su experiencia como ciudad inteligente a Costa Rica


Vitoria-Gasteizko Udalaren web-orria - Gazte Factory nagusia\nGazteria - Gazte Factory\nGazte Factory 14 eta 30 urte bitarteko gazteentzako eremu bat da. Bertan, zuk sortzen duzu eta zure ikuspegi berbera duten beste gazte batzuekin harremanetan jarri eta gauza berriak probatuko dituzu.\nGazte Factory zuk faktoryzatu nahi duzun guztirako egokiak diren eremuetan burutzen da. Une honetan hiri-dantzekin gaude.\nGazte Factory asteburuetan egiten dugu eta gizarte-etxeetan topatuko gaituzu.\nGaur egun, "NonStop Factory" dago abian, hiri-dantzak gozatzeko.\nHurbildu, aurkitu eta gozatu beste era batean!\nHiri-dantzak kirola eta kultura nahasten ditu modu ezin hobean; gainera, oso osasuntsu eta ona da. Hiri Dantzako estiloak giro onean egiten dira, adiskideen artean eta, gainera, gogo-aldartea adierazteko bideak dira.\nEstilo batzuetako zenbait koreografia landuko ditugu, dantzari profesionalen batek ere parte hartuko du eskola irekiren bat emateko orduan, hurbileko hiri batean ikuskizunen bat ikusteko edo ikastaroren bat egiteko irteerak egingo ditugu...\nEta baita zuk proposatu nahi duzun guztia ere!!\nIgandeetan, 9:00etatik 11:00etara.\nOreka Dance www.orekafestival.com(Beste leiho batean irekiko da)\nGazte Factory beste ideia batzuetara ere irekita dago: zureak!\nBenetan motibatzen zaituen hori egiteko eremu bat topatzen ez baduzu, ez zaitez geldi geratu. Esan guri eta eremu hori sortuko dugu zuretzat... eta baita zure ikuspegi berbera duten beste pertsona batzuentzat ere. Konektatzeko, sortzeko, esperimentatzeko...\nInformazio gehiago eta aholkularitza\nGazteen Argibidetarako Udal Bulegoa (Plaza berria, 1, behea).


Nuria Oliver telekomunikazioko ingeniariak irabazi du III. Ada Byron Saria - SPRI\nSPRI / Euskadinnova / Enpresa digitala / Nuria Oliver telekomunikazioko ingeniariak irabazi du III. Ada Byron Saria\nNuria Oliver telekomunikazioko ingeniariak irabazi du III. Ada Byron Saria\nNuria Oliver erreferentziazko ikerlaria da informatikan eta adimen artifizialean\nDeustuko Unibertsitateak antolatutako Emakume Teknologoaren Ada Byron sariketako epaimahaiak hirugarren edizio honetako irabazlea jakinarazi du: Nuria Oliver, ikerlaria eta Telefónica I+D zentroko zuzendari zientifikoa. Saria martxoaren 9tik 11ra egingo den Forotech–Ingeniaritza eta Zientziaren Astearen barruan emango da.\nNuria Oliver telekomunikazioko ingeniaria da, MITen egin zuen doktoretza eta une honetan ikerketa talde bat zuzentzen du Telefónicako I+G zentroan. Nazioarteko erreferentziazko ikerlari horrek esperientzia zabala du adimen artifizialeko teknologietan, giza portaeraren eredu konputazionaletan, makina-pertsona arteko elkarreraginean eta Big Datan. Bere ibilbide profesionalean zehar, 9.300 aldiz aipatu da bere izena mundu osoko argitalpen zientifikoetan.\nAurtengoa Ada Byron sarien hirugarren edizioa da. Sariketa horren helburua da Estatuko emakume teknologo garrantzitsuenen lana ikusaraztea eta, aldi berean, arlo profesional zientifiko eta teknologikoen alderako bokazioa piztea emakumeen artean. Montserrat Meya (adimen artifizialeko aditua) eta Asunción Gómez (teknologia semantikoen ikerlaria) izan ziren lehen bi edizioetako sarituak. Saria 3.000 eurokoa da eta ondoko hauen laguntzarekin antolatzen da: FECYT, Banco Sabadell Fundazioa, Emakunde, Bizkaiko Foru Aldundia, Bilboko Udala eta Innobasque.\nSaria martxoaren 9an emango da Forotech ekitaldian, emakumeek zientzian eta teknologian duten paperari buruzko jardunaldian. Eztabaida bat egingo da “Emakumeak zientzian edo zientzia emakumeekin?” izenburupean, non hizpide izango baitituzte lanbide zientifikoetan emakumeen presentzia sustatzeak dakartzan erronkak eta konponbide posibleak.\nIngeniaritza eta Teknologiaren Asteko egitarauan badaude beste ekitaldi batzuk ere, hala nola fabrikazio adimendunari, smart datari edota kultur ondarearen eraldaketa digitalari buruzko hitzaldi eta mahai-inguruak. Jardunaldiak dirauen hiru egunetan, proiektu teknologikoen erakusketa bat egongo da ikusgai Unibertsitateko klaustroan eta publikoari irekia izango da.


ZIRKUALDE | Kultura Barrutik\nmaiatzak 30 - ekainak 2\nBarrutia 07 - Errekalde\nERREKALDEKO X. ZIRKU JAIALDIA\nMAIATZAK 30 – EGUENA\nANA APIKA 18:00*\n(Euskal Autonomia Erkidegoa)\nIpuin Kontaketa honetan ZIRKUA da protagonista. Zirkuko izar ahaztezinak: funambulistak, magoak, indartsuak, clownak. Haien bizitzen zatiak erabiliko ditugu ipuinak “lotzeko”, gizaki balore handiak lortu nahi duten ipuinak: laguntasuna, adeitasuna eta elkarlaguntasuna.\n* Liburutegian izena eman behar da.\nMAIATZAK 31 – BARIKUA\nGARAZI & CIA 19:00\nAntzerki-zirku-dantza ikuskizuna, zuzeneko musikarekin. Euskal emakumearen ikuspegi pertsonala eskaintzen digu, eta tradizioarekin, kulturarekin eta ingurunearekin daukan harremana aztertzen du. Etengabe aldatzen ari den identitatea, lurraren sustraietatik jorratutako identitatea.\nBost pertsonaia guztiz bakan elkarrekin bizi dira hainbat erabileratako karroza batean; errutina, han, jolas bat da, kaosa egunerokotasun gutiz berezi bat bihur daiteke, oroitzapenak trapezioan kulunkatzen dira, ilusioak mastara igotzen, eta esperientziak korapilatu egiten dira soka bikoitzean. Eszena zirkuz, antzerkiz, umorez eta magiaz beteak, non kontua den elkarrekin bizitzea eta bizirik irautea, baina, oroz gain, bizitzea.\nEKAINAK 1 – ZAPATUA\nCIRCO DELIRIO 19:00\nEra bateko eta besteko marrazki bizidunetan duela inspirazioa, Dr. Friky titiritero bat da, munduan zehar bidaiatzen dena gauzak ikusteko bere modu xelebrea batzuei eta besteei erakutsiz. Zuhurra eta xaloa baita aldi berean, ikusmira eragiten du, ausardiaz ekiten die gauza guztiei, eta ikusleak bere fantasian barnako bidaia batera eramango ditu. Sentsazio-koktel bat da ikuskizun hau, dibertigarria, zirraragarria eta txundigarria ikusleentzat.\nVOL’E TEMPS 20:00\nDinstanS zirraretan barnako bidaia bat da, adiskidetasunaz mintzatuko zaiguna, eta, urteak joan , urteak etorri, gure bihotzetan bizirik irauten duten oroitzapenez. Ikuskizun honek zirku akrobatikozko eta keinu bidezko antzerkiaren eszenak dakartza, eta ikusiko dugu nola bi pertsonaiak aurkitzen duten modua elkarrengandik urrun egonik ere elkarrekin jarraitzeko, bizitzak bakoitza bide batetik eramango dituen arren.\nEKAINAK 2 – DOMEKA\nIMAGINACIONES “NAI” 12:00\nMundu magiko batera murgiltzen gaitu ikuskizun honek. Kuriositateen bilatzaile bat pilota bihurri batengatik liluratuko da, eta honek giltzaz eta kandaduz beteriko bide batetatik eramango du; bide honetan irekitzen den ate bakoitzarekin emozioaz salto egingo dugu, eta azkenean pilotak gordetzen duen sekretua zein den jakingo dugu.\nSARINI ZIRKO 13:00\nFamilientzako ikuskizuna, lengoaia unibertsala, poetikoa eta dibertigarria duena. Protagonistak zenbait emozio biziko ditu, eta umorearekin jolastuko du, betiere ere txoritxo bat lagun duela, bere bidaidea izango dena. Quick change-a, aireko begia, bertikalak, hula hop-ak eta laban-jaurtiketa ere izango dira ikuskizun honetan landuko diren zirkuko diziplinak.\nMAIATZAREN 24tik EKAINAREN 2ra\n“PINTXO ZIRKO” LEHIAKETA\n“Rekalde Bihotzean” elkartearen eskutik


Bihar inauguratuko dute Berdintasunaren Pasealekua Amañan - etakitto.eus\nBihar inauguratuko dute Berdintasunaren Pasealekua Amañan\nETA KITTO 2016, Mar 07\nAmañako pasealekuari modu ofizialean “Berdintasunaren Pasealekua” izena emango diote bihar, Martxoak 8 Emakumearen Egunaren harira. Goizeko 11:30ean kalearen izena erakutsiko duen plakari estalkia kenduko diote, pasealekua inauguratuta. Izen hori emanda “udalak emakume eta gizonen arteko berdintasunerantz jarraitu beharreko bidea” irudikatu nahi du, bihar irakurriko duten komunikatuan azalduko duten moduan. Pasealekua inauguratzeaz gain, orain arte anbulatorio pareko parkean egon den ‘Bizitzak bilbatuz’ eskultura bere behin-betiko kokapenean erakutsi eta azalduko dute. Aurreskua dantzatuta itxiko dute inaugurazio ekitaldia. Jarraian Berdintasunaren Pasealekutik (Eibar-Ermua unibertsitate paretik) Martxa Lila abiatuko da. Parte hartzera animatzen direnei kolore horretako zerbait eramatea eskatu dute antolatzaileek. Horrekin batera, Andretxean izena eman dutenek bazkaria egingo dute 14:30ean Ipur sagardotegian. Eta arratsaldeko 19:00etarako Untzagan elkarretaratzea deitu dute, “Ez gaude jokoz kanpo, martxan gaude” goiburuari jarraituta.\nEmakumeen Eguna pasatuta ere, horren inguruko egitarauak hurrengo egunetan ere jarraituko du. Martxoaren 9an, eguaztenean, Juan San Martin liburutegiaren ekimenez Portaleko areto nagusiak Elene Lizarralderen “Rocío en el corazón” liburuaren aurkezpena hartuko du, 19:00etan hasita.\nDatorren asteko barixakuan (hilak 11n), berriz, “Erraketistak: gure aitzindariak gogoan” erakusketa aurkeztuko dute eta, horrekin batera, Patricia Espinarren eskutik “Emakumeak plazan” doku-erreportaiaren eta “Pilota Girls” laburmetraiaren proiekzioa egingo dira, 18:30ean, Portaleko erakusketa aretoan. Egun berean, 19:00etan, Pagatxak eta Defibelek antolatutako zine forumean “Million dolar baby” pelikula ikusteko aukera izango da Portaleko areto nagusian. Eta hurrengo egunean, goizeko 10:00etan Untzagatik Sosola baserrira talde-ibilaldia egiteko abiatuko dira eta, hara ailegatzean, herri kirolak eta bestelakoak egiteko asmoa daukate. Egitaraua biribiltzeko, martxoaren 18an, Nalua talde feministaren aurkezpena eta “Mantazpitik” poesia-musikatu emanaldia egingo dira Portaleko areto nagusian, 18:30etatik aurrera. Halaber, martxoaren 8tik 20ra bitartean, Juan San Martin Liburutegiak antolatutako “Itsaspeko bihotzak” areto literarioan, haur literaturaren bitartez genero berdintasunaren gaia lantzeko ekimena garatuko dute.\n#m8 #martxoak8 #emakume #andra #eibarkoudala #amaña #berdintasuna\n« Gilda-lehiaketako irabazleak eguaztenean emango dira ezagutzera Arantza Lasa, historialaria: “Debabarreneko emakumeak aspalditik daude biharrean” »


BMartínez: Hezkuntza Saileko atari berria\nHezkuntza Saileko atari berria\nGaur aurkeztu da Eusko Jaurlaritzako Hezkuntza atari berria. Barakaldoko Berritzeguneko zuzendaria den Lolik esan digun bezala, atari hau erabiltzaileen arabera antolatu da: ikasleak, irakasleak, familiak eta zentruak dira aukeran ditugu sarbideak. Bertan bildu dituzte "sakabanaturik" dauden beste zerbiztu, web eta antzekoak. IKASTEA du izena eta Irekia atarian dagoen esteka honetan duzue gaur gertaturikoaren berri.\nErabiliko dugu, bada, ea espektatibak betetzen diren.\nPublicado por Berta en 23:01\nEtiquetas: Ikastea ataria


Saint-Pardoux-d'Arnet - Wikipedia, entziklopedia askea.\nBernard SIDOUX (2014-2020)\n45° 52′ 37″ N, 2° 19′ 50″ E / 45.8769°N,2.3306°E / 45.8769; 2.3306Koordenatuak: 45° 52′ 37″ N, 2° 19′ 50″ E / 45.8769°N,2.3306°E / 45.8769; 2.3306\nCrocq, Néoux, Saint-Avit-de-Tardes, Saint-Maurice-près-Crocq, Saint-Oradoux-près-Crocq eta La Villetelle\nSaint-Pardoux-d'Arnet (frantsesez eta ofizialki: Saint-Pardoux-d'Arnet) Okzitaniako udalerri bat da. Administratiboki Frantziako Creuse departamenduan dago, Akitania Berria eskualdean. 2013an 174 biztanle zituen.\n2007an Saint-Pardoux-d'Arnet udalerrian erroldatutako biztanleak 158 ziren. Familiak 68 ziren, horien artean 16 pertsona bakarrekoak ziren (16 bakarrik bizi ziren emakumeak eta 16 bakarrik bizi ziren emakumeak), 32 seme-alabarik gabeko familiak ziren, 16 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 117 etxebizitza zeuden, 66 familiaren etxebizitza nagusia ziren, 42 bigarren erresidentzia ziren eta 9 hutsik zeuden. 112 etxeak ziren eta 2 apartamentuak ziren. 66 etxebizitza nagusietatik 57 bere jabearen bizilekua ziren, 4 alokairuan okupaturik zeuden eta 5 doan lagata zeuden; 3 etxek bi gela zituzten, 5 etxek hiru zituzten, 23 etxek lau zituzten eta 35 etxek bost zituzten. 36 etxek euren parking plaza propioa zuten azpian. 19 etxetan ibilgailu bat zegoen eta 35 etxetan bat baino gehiago zituzten.\nSaint-Pardoux-d'Arnet udalerriko biztanleria-piramidea 2009an .\n2007an lan egiteko adina zuten pertsonak 92 ziren, horien artean 68 aktiboak ziren eta 24 inaktiboak ziren. 68 pertsona aktiboetatik 66 lanean zeuden (32 gizon eta 34 emakume) eta 2 langabezian zeuden (2 emakume eta 2 emakume). 24 pertsona inaktiboetatik 12 erretiraturik zeuden, 9 ikasten zeuden eta 3 "bestelako inaktibo" gisa sailkaturik zeuden.\n2009an Saint-Pardoux-d'Arnet udalerrian 69 unitate fiskal zeuden, 160 pertsonek osaturik. Pertsona bakoitzeko diru-sarrera fiskalaren mediana urteko 13.514 euro zen.\n2007an zeuden 6 komertzioetatik, 1 bestelako produktu industrialen fabrikazioko enpresa zen, 2 eraikuntza enpresak ziren eta 3 zerbitzu enpresak ziren.\n2009an zeuden norbanakoentzako 4 zerbitzu publikoetatik, 1 zurgina zen eta 3 albaitariak.\n2000. urtean Saint-Pardoux-d'Arnet udalerrian 18 nekazaritza-ustiategi zeuden, 1.482 hektarea erabiltzen.\nSaint-Maurice-près-Crocq (0,5 km)\nCrocq (3,2 km)\nSaint-Oradoux-près-Crocq (4,5 km)\nLa Villetelle (4,7 km)\nPontcharraud (4,8 km)\nBasville (5,3 km)\nSaint-Avit-de-Tardes (5,6 km)\nBNF: 15251613g (data)


Jaime del Burgo Torres (Iruñea, 1912ko azaroaren 11 - ibidem, 2005eko urriaren 23a) nafar aktibista militar karlista, artikulugilea eta historialaria izan zen. Espainiako Bigarren Errepublikaren aurkako ekintza-taldeetan aritu zen haren hasieratik, eta matxinadan hartu zuen parte 1936an. Jaime Ignacio del Burgo du semea.\n1936ko urriaren 16n, Nafarroako Erreketeko buru izendatu zuten. Bizkaiko kanpainan, eskuindar matxinatuekin parte hartu zuen Begoñako tertzio karlistan, Gernikara bonbardaketaren ondoren sartutakoa, baita Gernikako arbola babesteko agindu ere (1937ko maiatza), hura falangistek suntsitu ez zezaten.\nEspainiako Gerra Zibilaren ondoren hainbat kargu ofizial izan zituen. Karlistaldiei eta Gerra Zibilari buruzko liburuak argitaratu zituen. Karlismoaren joera jaimistako kide izan zen luzaroan eta, nabarrismoaren barruan, ez zuen zalantzarik Nafarroaren euskaltasunaz, baita Víctor Pradera kritikatu ere euskaltasunaren kontra hartutako jarrera sutsuagatik.\nMultimedia: Jaime del Burgo Torres\nAzken aldaketa 16 abuztua 2021(e)an, 11:53(e)tan\nOrriaren azken aldaketa: 16 abuztua 2021, 11:53.


Orai adimen artifizialeko langune berria jaio da, industria eta enpresak lehiakorragoak izan daitezen laguntzeko — Langune\nOrai adimen artifizialeko langune berria jaio da, industria eta enpresak lehiakorragoak izan daitezen laguntzeko\nLanguneko bazkide den Elhuyarrek Orai NLP Teknologiak adimen artifizialeko langune berria aurkeztu du gaur Donostian, Kursaalean egin duen agerraldian. Jon Abril Olaetxea Elhuyarreko koordinatzaile nagusiak eta Josu Aztiria Urtaran Orai NLP Teknologiak languneko koordinatzaileak eman dituzte azalpenak, 60 gonbidatu eta kazetariren aurrean. Haiekin batera, ULMA Construction, Elhuyar, GNOSS eta Tecnaliako ordezkariak izan dira, eta adimen artifizialak eta lengoaia naturalaren prozesamenduak euren arloan eragiten dituzten onurak azaldu dituzte.\nLengoaia naturalaren prozesamenduko (NLP) goi-mailako ikerketan eta soluzio teknologiko adimendunetan espezializatuko langune berria da Orai. Enpresa eta erakundeei goi-mailako ikerketa eta soluzio teknologiko adimendunak eskainiko dizkie, eta industria-ehunaren lehiakortasuna, administrazioen eraginkortasuna eta pertsonen bizitza hobetzea izango du xede. Izan ere, NLP teknologiak, lengoaia naturalaren prozesamenduak, komunikazioa errazten du, ahotsaren eta testuaren bidez, enpresen eta erakundeen jarduera zein pertsonen bizitza hobetzeko. Horrez gain, tresna teknologiko adimendunak eta etikoak ekoitziko ditu, unibertsitate, ikerketa-zentro eta enpresekin lankidetzan.\nElhuyarrek 50. urteurrenaren testuinguruan sustatu du langune berria. Elhuyar aitzindaria izan da hizkuntza-teknologien eta adimen artifizialaren esparruan euskara txertatzen. Nolanahi ere, egungo gizarteak erronka handiak ditu digitalizazioaren eremuan. Eta erronka horiei erantzuteko beharrak, adimen artifizialeko proiektuen heldutasunak eta garapenak, eta 20 urteko esperientziak eta eskarmentuak abagunea eskaintzen dute euskaratik beste esparru eta hizkuntza batzuetara jauzia egiteko. 50 urte aurrerago egiteko bokazioak eta lantalde baten pasioak eta sormenak sortu dute, hortaz, Orai NLP Teknologiak, industria eta enpresak lehiakorragoak izan daitezen laguntzeko.\n20 urteko esperientziaren bermea\nOrai NLP Teknologiak languneak, berria izan arren, 20 urteko esperientzia du atzean, baita bermea ematen dioten hainbat arrakasta-kasu ere. Horren adierazgarri da urte hauetan guztietan taldeko kideek 100 artikulu zientifiko baino gehiago argitaratu dituztela zenbait aldizkari zientifikotan, eta aitzindari izan direla Euskal Herrian hizkuntza naturalaren prozesamenduan egin diren ikerketetan. Aipatu beharra dago, gainera, lantaldean 7 doktore daudela.\nAsko eta ezagunak dira Orai NLP Teknologiak languneko lantaldeak, bere ikerketaren emaitza gisa, aurretik mamitu dituen soluzio eta produktuak; ezagunenak Elia itzultzaile automatiko neuronala eta Aditu hizketa-ezagutzailea badira ere, ezin ahaztu daitezke Mycroft.eus euskarazko bozgorailu adimenduna eta Europako dirulaguntzekin Linguatec proiektuan baliabide urriko hizkuntza batzuetarako garatutako produktu eta tresnak ere. Horiek guztiak eta gehiago ikertzen, garatzen eta hobetzen jarraituko du lantaldeak, enpresek, erakundeek eta gizarteak aurrera egin dezaten.


Valentzian ere ospatu zuten Korrika\nAste bat baino gehiago pasa da Korrika Iruñean bukatu zenetik, baina Korrikari lotutako irudiak heltzen jarraitzen dira. Besteak beste Korrikaren alde Valentzian egin zuten jaiaren irudiak jaso ditugu. Apirilaren 1ean Korrika jaia ospatu zuten Valentziako Patraix plazan. Goizean herri kirolak eta Korrika txikia izan zuten. Arratsaldean herri bazkariaren ondoren kontzertuak egon ziren, Mikel Karton, Hugo Mas, Garikoitz Knör, contraBand-en eskutik. Apirilaren 1eko ekimenaz aparte, Martxoaren 29an L´hortako La Masia eskolan Korrika txikia ospatu zuten baita ere. Hamarnaka umek korrika egin zuten euskararen alde.\nPeriko Solabarria será homenajeado en el Alto La Tornería (Llanes) junto a otr@s antifascistas\nLas asociaciones memorialistas, republicanas e internacionalistas Ahaztuak 1936-1977 y la Federación Asturiana Memoria y Republica (FAMYR) van a celebrar una nueva edición de MAZUCU, el próximo 10 de septiembre a partir de las 12:00 en el Alto La Tornería (en Llanes, Asturies). Este acto no pretende ser un simple acto memorialista y nostálgico, mediante esta iniciativa estas organizaciones pretenden vincular las luchas de la aquella época con las de hoy en día, más aun cuando el fascismo está aumentando en Europa, cuando el mar mediterráneo se está convirtiendo en una fosa común de mucha gente que huye de las guerras, la miseria…\nEL SAT saca un aceite virgen extra para hacer frente a la represión\nSATeko kideek Andres Bodaloren aldeko gose greba utzi dute\nDuela 27 egun SATeko hainbat kidek Andres Bodaloren kartzelatzea salatzeko gose greba bat hasi zuten Madrilen. Ekimen hau, Jodarretik Madrilera egin zuten martxaren ondoren, abiatu zuten. Egun guzti hauetan asko izan dira elkartasuna adieraztera hurbildu direnak eta estatuko beste herrialde batzuetan egin diren ekimenak.\nFrantziako argazkilari bat koman geratu da, Poliziak jaurtitako granada baten ondorioz\nInformazioa: Argiari esker\nPasaden Maiatzaren 26an lan erreformaren aurka Parisen izandako mobilizazio eta istiluetan, argazkilari bat larri zauritu zen Poliziak bota zuen granada baten ondorioz. Berriaren barruan dagoen bideoan ikusi dezakegunez polizia batek granada bat bota zuen argazkilariaren ondora eta leherketaren ondoren argazkilaria lurrera erori zen. Leherketak hematoma bat eragin zion garun lobuluan eta medikuek informatu dutenez egoera larrian dago. Momentuz koman jarraitzen du, eta medikuen egin zioten ebakuntzaren ondorioz eboluzioaren zain egon behar gara. Frantziar gobernuak bi ikerketa zabaldu ditu gertatutakoa argitzeko, bide administratibo eta penaletik.\nLos peligros del ‘todo telemático’\nEpílogo de Julio Anguita


Manuela Maleeva - Wikipedia, entziklopedia askea.\nSofia, 1967ko otsailaren 14a (54 urte)\nMagdalena Maleeva (en)\nKaterina Maleeva (en)\n3 tennis singles (en) (1985eko otsailaren 4a)\n11 tennis doubles (en) (1993ko abuztuaren 2a)\nBrontzezko domina olinpikoatennis at the 1988 Summer Olympics – women's singles (en)\nManuela Maleeva —bulgarieraz: Мануела Малеева— (Sofia, Bulgaria, 1967ko otsailaren 14a) tenislari profesional ohia da. Emakumeen Tenis Elkartearen txapelketetan (WTA) jokatu zuen 1982 eta 1994 artean. Maleevak ere Suitzako ordezkari bezala jokatu zuen zenbait alditan. Ezaguna egin zen Estatu Batuetako Openeko binakako mistoetan 1984an, banakako WTA 19 txapelketa irabazteagatik.\nManuela Sofian jaio zen eta Yulia Berberyan eta Georgi Maleev-en lau seme-alabetatik zaharrena zen. Bere ama, 1896ko Armeniako sarraskiaren ostean Bulgarian babesa jaso zuen. Yulia Berberya 1960ko hamarkadako tenis jokalari bulgariar onena izan zen. Tenisa uztean, bere hiru alabak entrenatzen hasi zen, Manuela, Katerina eta Magdalena, hirurak WTA rankingeko 10 onenen artean egon ziren.\n1982an, Manuela Maleevak junior txapelketa irabazi zuen Roland Garrosen. 1984an, Maleevak bost txapelketa irabazi zituen eta garaipenak lortu egin zituen Chris Evert, Hana Mandlíková, Helena Suková, Claudia Kohde-Kilsch, Wendy Turnbull, Kathy Jordan eta Zina Garrison Jacksonen aurka. Indianapolis Txapelketa irabazi ondoren, Maleevak sailkapeneko hirugarren postua lortu zuen eta 1992. urtera arte etenik gabe hamar onenen artean mantendu zen.\nJubilatzean[aldatu | aldatu iturburu kodea]\nMaleeva tenisa uztean politikan aritu da bere herrialdean . Alderdia erreforma instituzionaletan eta ustelkeriaren aurkako agendan oinarritzen da. Horren aurretik, 2015eko Bulgariako hauteskunde kodearen erreferenduma ere defendatu zuen\nOrriaren azken aldaketa: 4 ekaina 2021, 10:19.


Georg Joachim Rheticus (Feldkirch, Austria, 1514ko otsailaren 16a - Košice, Hungaria, 1576ko abenduaren 4a) astronomoa eta matematikaria izan zen. Wittenbergen matematikak irakatsi ondoren, Frauenburgen jarri zen bizitzen, Kopernikorekin astronomia-lanak egiteko. Kopernikoren ikasle saiatuenetakoa izan zen, eta 1540. urtean bere maisuaren teorien bilduma zen Narratio prima de libris revolutionum Copernici obra argitaratu zuen. Hiru urte geroago, Kopernikoren maisulana argitaratu zuen Nürenbergen (De revolutionibus orbium caelestium). Trigonometriari buruzko ikerketak egin zituen 1542-1576 urteetan: Opus palatinum de triangulis (1596). (eu)\nGeorg Joachim Rheticus (eu)\ndbr:Georg Joachim Rheticus


Material suntsigarri gutxi ditu, baina kolore eta esmalte asko, apalategi oso bat baitu hauekin beteta.\n"Tiffany" lantzeko beira, Bartzelonan erosten du, AEBetatik inportatzen duen etxe batean. Orokorrean, metro karratuko xaflak erosten ditu, 3 milimetroko lodierakoak, eta kolore ugari hautatu ohi ditu, baita garden eta distiratsuak ere.\nHonako tresneria du:\nBeira mozteko mahai gaineko makina bat.\n“Tiffany” lanak egiteko lixagailu bat.\n“Fussing”-erako labe bat, 0,5 x 0,5 m-koa.\nBeste labe handixeago bat, 1,2 x 0,8 m-koa.\nBeirazko aleak egosteko beste labe bat; izan ere, pieza soplete baten bidez egin ostean, labe berezi batean sartzen da tenperatura pixkanaka jaisteko, gainerakoan kristala apurtu egingo bailitzateke tenperatura aldaketa bortitzaren ondorioz. 550 º C ingurutan ateratzen da, eta pixkanaka hozten uzten da.\nMargotzeko aerografo bat.\nHondarrezko zorrotaden pistola bat.\nGauez energia merkeagoa denez gero, labeek kontrol automatikorako sistema bat daukaten, gauez ere lanean ari daitezen.\nEz ditu lanabes gehiegi erabiltzen. Garrantzitsuenen artean, hauek aipa ditzakegu: espatulak, pintzelak, arkatzak, koloreak, beranak, guraizeak, diamante ebakitzaileak, kurrikak, zerrak, bihurkinak, erregelak, metroak, limak, lixak, kolak eta barautsak.


UPV/EHUko Odontologiako Graduatua tituluaren helburua da ikaslea hainbat ezagutza eta gaitasunetan trebatzea, ondorengo jarduerak egiteko:\nHistoria kliniko oso bat egitea, pazientearen aho-, hortz- eta mediku-egoera adieraziz, eta historian, azterketa fisikoan eta behar diren proba osagarrietan oinarrituta odontologiako diagnostiko-iritzia egitea.\nPazientearen osasuna berreskuratzeko terapeutikarik egokiena planifikatzea eta gauzatzea, pazientea edozein adinetakoa izanda ere, baita eskakizun bereziak baldin baditu ere, praktika odontologikoan aurkitutako larrialdi mediko nagusiak barne direla eta norberaren mugak onartuta.\nGure inguruko aho-gaixotasun nabarmenenak prebenitzea eta banakakoaren eta taldearen aho-osasuna bultzatzea.\nKalitate handiko arreta ematea osasun-zerbitzuen erabiltzaile guztiei, eta batik bat pazienteari, komunitatera eta etengabeko hobekuntzara bideratuta, eta osasun-baliabideen erabileran eta banaketan eraginkortasun-irizpidea arduratsu erabilita.\nOdontologiako praktika eta ikerketari eragiten dieten zientzia biomedikoen ezagutza, printzipio eta prozedurak behar bezala erabiltzea, jarrera kritikoa erabilita erabakiak hartu ahal izateko, iritzia emateko eta arazo klinikoak ebazteko, zientzia-ebidentzia onenei eta hainbat faktoreri (psikosozialei, kulturalei, etikoei eta ekonomikoei) kasu eginez.\nLaneko bizitza osoan iraungo duen etengabeko ikasketa eta trebakuntzarako konpromisoa bere egitea, eta klinikan eta ikerketan informazio biomedikoa kritikoki eta eraginkorki erabiltzea.\nPazienteekin eta inguruarekin eraginkorki eta enpatikoki komunikatzea ahoz zein idatziz, baita informazioa trukatu behar duen gainerako profesionalekin ere, talde-lanean arituz jarduera profesionala optimizatzeko.\nPertsonen bizi kalitatea eta osasuna hobetzen laguntzeko bokazioa duen pertsona bazara, enpatia baduzu, tresnak manipulatzen trebea bazara eta osasun zientzien arloa interesatzen bazaizu, Odontologiako Gradua da zure aukera onena.\n6 -- -- 48 6 60\n12 -- -- 48 -- 60\n-- -- -- 54 6 60\n60 -- 6 216 18 300\nOdontologiako Graduaren helburu nagusia da ikasleak gaitzea odontologia-lanbidean aritzeko, eta hori lortutakoan, geroko graduondoko trebakuntzara eta ikerkuntzara iristeko.\nUniversidad del País Vasco/Euskal Herriko Unibertsitatean Odontologian graduatzen dena gaituta egongo da odontologo profesional gisa aritzeko; horretarako, behar bezalako ezagutza, abilezia, jarrera eta gaitasunak izango ditu, gizartearen osasun-eskakizunak aseta gizartearen zerbitzura aritzeko, prebentzioan ez ezik, diagnostikoan eta tratamenduan ere bai, etikoki eta eraginkortasunez eta segurtasunez. Profesional honek aintzat hartu behar ditu garapen premiaren eta bizitza osoan zeharreko etengabeko trebakuntzaren premia, gai izan behar du ezagutzan eta teknologian izandako aurrerapenez eraginkorki baliatzeko eta ulertu egin behar du erabaki terapeutikoak hartzean pazienteak egon behar duela erdigunean.\nZure kontsulta odontologikoa ireki ahal izango duzu.Eta odontologiaren profesionalak behar dira ere:\nOsasun publikoan eta pribatuan


ZILAR BAT, BRONTZE BAT, 7 MARKA PERTSONAL eta TALDEKO 3 ERREKOR BERRI Kutxa Sariko Finaletan\nNahia Jie Villamediana brontzea izan zen 50 bizkar frogan (37''22)\nAinara Garcia zilarra izan zen 50 bular frogan (41''32)\nPasa den igandean taldeko alebin eta infantilak Irunen izan ziren Kutxa Sariko Finaletan parte hartzen. Taldeko 12 igerilari izan ziren froga indibidual eta erreleboetan lehiatzen eta denek lan txukuna egin zuten giro onean pasatako goiz batean.\nA finaletan 3 igerilari izan genituen: Nahia Jie Villamediana, Ainara Garcia eta Mikel Soto. Hiru igerilariez gain alebinen 4x50 libre errelebo mistoa ere izan genuen final hontan.\nLehiatzen lehena Nahia Jie izan zen, 50 bizkar frogan. Lasterketa on baten ondoren, Nahia Jiek hirugarren postua lortu zuen 37''22 eginez . Emaitza ona Nahiak lortutakoa, batez ere bere aurretik geratu ziren biak bera baino urte bat zaharragoak direla kontuan izanda.\nNahiak brontzea lortu zuen beraz, eta egindako markarekin taldeko errekor berri bat ezarri zuen. Zorionak Nahia !\nAinara Garcia 50 bular frogako finalean aritu zen. Ainarak ere bere marka hobetzea lortu zuen 41''32 eginez eta berak ere taldeko errekor berri bat ezarri zuen froga hontan. Ainara bigarren izan zen eta beraz, zillarrezko domina irabazi zuen. Zorionak Ainara!\nHirugarren finalista Mikel Soto izan zen, Ainara bezela 50 bular frogan. Mikelek ezin izan zuen bere marka hobetu baina igerian txukun egin zuen. Azkenean Mikel 40''80 denborarekin 8garren sailkatu zen.\nB finaletan 6 igerilari izan genituen: Jone Vazquez, Leire Carcedo, Naiara Lizaso, Maialen Casado, Janire Berasarte eta Iñaki Etxebeste. Honetaz gain, final hontan infantilen 4x50 libre errelebo mistoa ere izan genuen.\nB finala izateagatik hauek ez zuten domina irabazteko aukerarik baina bai beren markak hobetzekoa eta taldearentzat puntuak irabaztekoa.\nJone Vazquez 50 tximeletan aritu zen eta kanporaketetan baino txukunago egin zuen igeri 38''27rekin bere marka hobetzea lortu zuelarik. Jone bere seriean 3garren izan zen eta sailkapen orokorrean 11garren postua lortu zuen.\n50 bular frogako B finalean Leire Carcedo aritu zen. Leire benetan txukun aritu zen eta bere seriean 2garren izan zen 46''06 markarekin bere marka bi segundutan hobetuz. Sailkapen orokorrean 10garren izan zen.\nMaialen, Naiara, Iñaki eta Janire 50 libre frogan aritu ziren.\nLehenengo biek ezin izan zituzten euren markak hobetu baina sailkapenean emaitza politak lortu zituzten. Maialen hirugarren izan zen bere serien eta orotara 11garren postua lortu zuen. Berarekin batera Janirek egin zuen igeri eta Maialenen ondoren sailkatu zen, laugarrena seriean eta 12garren sailkapen orokorrean. Janirek gainera bere marka hobetzea lortu zuen 35''48 eginez.\nInfantiletan, Naiara bere seriean lehena izan zen eta beraz 9garren postua eskuratu zuen. Iñakik irteera kameran bere izena entzun ez izanagatik ez zuen igeri egin.\nA finalean alebinen 4x50 libre errelebo mistoa izan genuen. Nahia Jie Villamendianak, Jon Sotok, Beñat Alkortak eta Janire Berasartek osatutako taldeak 7garren postua lortu zuen. Erreleboko lehen postan gainera, Nahia Jiek marka pertsonala eta taldeko errekor berri bat lortu zituen 33''85 eginez.\nB finalean errelebo berdina izan genuen baina infantil mailakoa. Talde hau Mikel Sotok, Unai Irigorasek, Jone Vazquez-ek eta Naiara Lizasok osatu zuten. Bere serien hirugarren postua lortu zuten eta sailkapen orokorrean 11garren izan ziren.\nGoiz polita, giro onarekin eta gure haurrak igerian txukun eginez, gehiago ezin eskatu. Zorionak guztioi!!\nAnonimoa 1 de marzo de 2012, 18:19\nAinara, queremos verte pronto. Alaia


Ingurumen eta Hirigintzako foru diputatua batzordean izango da astelehenean, hainbat gairi buruz hitz egiteko - www.jjggalava.eus\nnull Ingurumen eta Hirigintzako foru diputatua batzordean izango da astelehenean, hainbat gairi buruz hitz egiteko\nIngurumen eta Hirigintzako foru diputatua batzordean izango da astelehenean, hainbat gairi buruz hitz egiteko\nAsteazkenean beste osoko bilkura bat egingo du Arabako Ganberak\nArabako legegintza-astea astelehen goizean hasiko da, Ingurumen eta Hirigintza batzordearen bilerarekin. 9:30etatik aurrera, Jose Antonio Galera arloko foru diputatua lau aldiz agertuko da, batzarkide taldeek proposatutako hainbat gai jorratzeko. Alde batetik, Gasteizko Mendiak Parke Naturalaren tramitazioari eta Gasteizko Mendi Garaiak Kontserbazio Bereziko Eremua proposamen berriari buruzko azalpenen eskaerari erantzungo dio, baita Inglares ibaiaren Kontserbazio Bereziko Eremu izendatzeko prozeduraren egoerari buruz ere. Bi ekimen horiek EH Bildu taldeak planteatu ditu. Bestetik, Elkarrekin Araba (Podemos-Ezker Anitza-Equo) batzarkide taldeak informazioa eskatuko dio Donemiliagan eta Asparrenan Ametzaga ibaira egindako isuriari buruz eta Arabako arro mediterraneoko ibaietan pilatzen ari den zikinkeria-egoerari buruz.\nForu Ganberan ohikoa denez, bihar asteartean Mahaiaren eta Bozeramaileen Batzordearen asteroko bileren txanda iritsiko da. Bilera horietan, besteak beste, apirilaren 6an, asteazkenean, ospatuko den hurrengo gobernuaren kontroleko osoko bilkuraren gai-zerrenda erabakiko da.\nHurrengo egunean, Arabako Parlamentuko osoko bilkuren aretoan, Probintzia Jauregi-etxean, beste osoko bilkura bat egingo da, martxoko bosgarrena. Hasteko, prokuradoreek erabaki beharko dute martxoaren Foru Gobernu Kontseiluaren 15eko Premiazko Arau Dekretu hauek baliozkotzea edo indargabetzea: 3/2022, zenbait Zerbitzu Digitalen gaineko Zerga onartzeko, eta 4/2022, Finantza Transakzioen gaineko Zerga onartzeko. Halaber, 2023ko Grand Départ Tour France-Pays Basque ekitaldia antolatzeko 2021-2023 lankidetza-hitzarmenari atxikitzeko eranskina berresteko foru-arauaren proiektuaren onarpena eztabaidatuko dute.\nOndoren, batzarkide-taldeek aurkeztutako hiru mozio eztabaidatuko dira gai-zerrendan, eta horiek Elkarrekin Araba (Podemos-Ezker Anitza-Equo) taldearen proposamenetik hasiko dira, Sareb etxebizitzarako eskubidea eta Lurralde Historikoko udalei lagatzeko mekanismoak bermatzeko tresna bihur dadin sustatzeko. Jarraian, Arabako Popularrak batzarkide taldeak Arabako natura-ingurunea gehiago babesteko neurriak sustatzea proposatuko dio Ganberari. Azken ekimena Elkarrekin Araba (Podemos-Ezker Anitza-Equo) batzarkide-taldeak aurkeztu du, eta Gasteizko Mendien Parke Naturala izendatzeko eskatuko du. Horretarako, Natura-baliabideak Antolatzeko Plan bat onartzea proposatuko du, naturagune hori natura-balioak eraldatzeko eta galtzeko mehatxuetatik babesteko, eta eragindako Arabako udalak eta kontzejuak kontuan hartzeko.


Ez-ehundutako bilgarri poltsak\nEhundu gabeko bilgarri poltsak ez-ehundutako oihal dira, oro har, bilgarri artikulu edo beste helburu batzuetarako erabiltzen egina poltsak dira. hau da, zuzenean polimero handiko txip, zuntz laburrak edo harizpiak erabilita zuntzak aire fluxua edo gelditu mekanikoek osatzeko osatutako ez ehundutako oihal mota bat da.\nbilgarri ez-ehundutako poltsak pisua paper arrunta poltsak eta plastikozko poltsak antzekoa da, baina guztiek maite bere ekintzaren, estetika eta ingurumen-babesa duelako.\nplastikozko muga ordena oharra geroztik, plastikozko poltsak pixkanaka bilgarri merkatutik kendu eta ez-ehundutako poltsak ordezkatuko. Ez-ehundutako poltsak erabili ahal izango da, ez bakarrik behin eta berriz, baina baita ereduak eta iragarkiak inprimatu. Da kostu baxuko tasa, hau da kostuak ez bakarrik gordetzen du, baina baita publizitate onurak ekartzen dituzten berrerabili daiteke.\nErosketa tradizionalak poltsak argia, ahulak dira eta costs.In ordena sendoagoa izateko aurrezteko, dirua kostatzen da. Ehundu gabeko erosketa poltsak arazo hau erresistentzia ona eta ez da erraza hondatu batekin konpondu daiteke. bere sendotasuna gain, iragazgaitza, eskuko sentsazio onak eta itxura ona ezaugarriak ere badu. kostua altua izan arren, zerbitzu-bizitza nahiko luzea da.\neder ez-ehundutako poltsa bat jada ez da balore bat besterik ez. Itxura dotore maite daiteke, eta banatzeaz gain, modan eta erraz poltsa bat, eta horrek paisaia eder bihurtzen bihurtzen da. ere daude bezeroei lehenengo aukera. irmotasuna, ur-erresistentzia eta eskuz itsastea ezaugarriak Horrez gain, kartelak edo iragarkiak egon ez-ehundutako poltsak inprimatuta daiteke publizitate efektu bat sortzeko.\nOrdena ingurumen-arazoak konpontzeko, plastikozko muga ordena emana izan da. errepikatu ez-ehundutako poltsak erabilera asko murriztu ditu zaborrak bihurtze presioa, beraz, balizko balioa ez da ordezkatu dirua, eta arazoa ontzi arruntak ez da erraz hondatuak konpondu daiteke.\ningurune argitan, oihal oneko aldea lodiera ez du oso handia izan. Baina oihal pobrea oso irregularra agertuko da eta ehundura ehunaren kontrastea handiagoa izango. Horrek asko murriztu egingo zama ehuna gaitasuna. Aldi berean, pobrea eskua ukitu batekin ehuna duen pertsona sentitzen oso gogorra da eta ez biguna.\nOrdena kostua murrizteko, zenbait material birziklatua eta dagokion agente sendatzeko proportzioa diren lehengaiak gehitu, beraz ekoiztu ehuna ez da trakzio indarra indartsu eta berreskuratu zaila. ehunaren bezala sentitzen lodiagoak eta stiffer, baina ez leunagoak izango da. Kasu honetan, karga-gaitasun ahula da, eta deskonposizio askoz ere zailagoa da eta ez ingurumena errespetatzen izango da.\nBag jasateko ahalmena\nliburuetako poltsa pisua asko du trakzio indarra, elastikotasuna, eta lerro arteko tartea eta lerro poltsa materialaren zerikusia du. inportatutako dugu onartzea ingurumena errespetatzen material, lerroa hartzen 402 pure kotoia haria, eta lerro arteko tartea zorrozki hazbeteko bat eta bost orratz distantzia arabera da, beraz, liburuetako poltsa pisua bermatzeko.\ninprimatzeko pantaila ez da irmoki basked bada ere, hura bota badu denetik, inprimatzeko langileen indarra ere ez da bada tinta scraping, itsatsi biskositatea pobreen egingo argi inprimatzeko efektua eragingo du.\nPost denbora: Abendu-06-2018\nHelbidea: Tanwutun Village, Mishui Street, Gaomi City, Weifang City, Shandong probintzian lehenengo solairuan\nEz-ehundutako poltsa printzipioa


Non atentzioa... prozesu bikoitzen eredua. Arreta, noiz eta nolakoa? - EMAIONK\nNon atentzioa… prozesu bikoitzen eredua. Arreta, noiz eta nolakoa?\nBy joseaizbarrena on 2018-03-27\nArretak edo atentzioak kirol praktikan duen eragina ikertzea da Philip Furley-k, Geoffrey Schweizer-ek eta Alex Bertrams-ek argitaratu duten lanaren helburua. Lan luzea da; beraz, laburpentxo bat ekarriko dugu hona. Osoa irakurri nahi duenarendako, hona izenburua eta helbidea:The two modes of an athlete. Dual-process theories in the field of sport, https://www.researchgate.net/publication/271464131.\nAurreko beste post batean landu genuen arretaren garrantzia eta funtzionamendua kirola praktikatzean, baina oraingo honetan beste ikuspegi batetik lantzen dute ikertzaileek arretaren eragina kirol praktikan.\nProzesu bikoitzen teoria hartzen dute abiapuntutzat. Galdera orokorra hauxe da: nola prozesatzen dugu informazioa? Ikertzaile batzuek (Kahneman, Stanovich…) diote giza portaera bi sistema edo prozesu ezberdinek kontrolatzen dutela. Honelaxe lan egiten omen dute bi prozesu horiek:\nLehenak oso azkar egiten du lan; berehalako erantzunak ematen ditu. Ez da erabiltzen kontrolpeko arretarik.\nBigarrenak, berriz, kontrolpeko arreta eta jokaera eskatzen du. Buru-jarduera eskatzen du; beraz, lan edo kontsumo gutxiko egoeran egoten da normalean, ia-ia geldirik.\nDefektuz esku-hartzailea den eredua\nBi prozesu horiek jardunean daude esnaturik gaudenean. Eta teoria horrek izan ditzakeen gabeziak konpontzeko, eta sor daitezkeen korapiloak askatzeko, “defektuz esku-hartzailea” den eredua proposatu dute ikertzaile batzuek (Evans eta Stanovich, 2013). Eredu horren barruan gertatzen dira informazioa prozesatzeko bi bide horiek, batera lan egiten dute, ez bereizirik. Nolanahi ere, defektuz 1. prozesua aktibatzen da beti; horregatik deitzen zaio defektuz esku-hartzailea. Nolako erantzuna eman behar den, edo nolako lana egin behar den, halako prozesuak hartuko du nagusitasuna. Ezaugarri nagusi hauek dauzkate prozesu horiek:\nModu autonomoan hasten da erantzuten, eta modu autonomoan bukatzen da erantzuten.\nEz du memoria-lanik behar.\nErantzun azkarrak emateko erabiltzen da, esfortzu txikiena eginda.\nEz da egokia arazo edo eskakizun berriei erantzuteko.\nMemoria-lan kontrolatua behar da lanerako, pentsamendu hipotetikorako.\nModu autonomoan hasten da erantzuten; ez, ordea, bukatzen, memoriaren laguntza behar baitu lana burutzeko.\nOso egokia da arazo edo eskakizun berriei erantzuteko.\nDenbora eta esfortzu gehiago behar da erantzuteko. Horregatik, batzuetan ez da balioazkoa (egoera zein den…).\nBi prozesuen lana\nProzesu bakoitzak bere kabuz eta isolaturik lan egin beharrean, badirudi nola edo hala koordinaturik eta batera lan egiteko joera dutela, eta elkarri eragiten diola. Hori dela eta, prozesu bikoitzez (dual-process) hitz egiten dute ikertzaileek, eta aztertu dituzten horrelako eredu guztietatik “defektuz esku-hartzailea” den ereduaren alde egin dute ikertzaile gehienek.\nEredu horren arabera, 1. prozesua beti aktibatzen da, edozein egoerari aurre egiteko, eta 2. prozesua bakarrik aktibatzen baldin eta 1. prozesuak irtenbide egokirik opatzen ez badu. Lehendabiziko prozesu hori ohituretan eta aldez aurretik geureganatutako eskemetan oinarritzen da: adibidez, autoa gidatzea egun arrunt batean. Bigarren prozesua, berriz, irekia gelditzen da; esaterako, (aldez aurretik) ikasitako ohitura horiek bertan behera utzi behar izanez gero, eta orduan arreta edo atentzio kontrolatua aktibatzen da.\nBi prozesuak eta kirola\nKirol jarduera gehienetan 1. prozesua erabiltzen da eraginkorra izateko: erantzuteko denbora laburra, presio handiko egoerak… gertatzen direlako. Oro har, noiz erabiltzen dugu 1. prozesua, eta noiz 2. prozesua?:\nJarduera berri bat modu inplizituan ikasten dugunean; hau da, ikasteko asmorik ez dagoenean, ohartu gabe ikasten dugunean. Zenbat aldiz ez ote dugu entzun: “Ez pentsatu, egin ezazu” dena delako mugimendu edo jarduera bat; edo, “gehiegi pentsatzen duzue”, eta horrelakoak. Horrelakoak entzuten ditugu eskolaren bidez modu esplizitua, batez ere, landu izan dugulako.\nAldez aurretik ongi ikasitako mugimendu edo estrategia bat egin edo prakitkatu behar denean.\nErrendimendu orekatua lortzeko eskakizun handiko eginkizunetan.\nTestuinguruak erantzun azkarra eta berehalakoa emateko eskatzen duenean.\nJarduera berri bat modu esplizituan ikasi behar dugunean. Modu asko egon daitezke horrela ikasteko, baina beti jartzen dugu burua lanean, eta, mendebaldean, ia-ia beti zatikatu egiten dugu ikasi beharrekoa (mugimenduak…)\nHala entrenamenduetan nola lehiaketetan ohitura jakin batzuk aldatu behar ditugunean, erorketak edo lesioak saihesteko asmoz.\nOhartzen garenean eman behar dugun erantzuna ez dela egokiena, testuinguruak eskatzen duenarekin ez baitator bat.\nJarraibideak ematen ditugunean aurrera eraman behar ditugun teknika eta estrategiak behar bezala gerta daitezen.\nGiza mugimenduaren zientziak eta mugimenduen kontrolak abantaila handiak atera ditzakete “defektuz esku-hartzailea” den eredua landuz gero.\n1. prozesua beti egoten da jardunean, antzinakoena baita gure espeziean (ihes egin, aurre egin, geldirik egon).\nArreta gidatua edo kontrolatua 2. prozesuari dagokio, eta horrelakoetan hobe da arreta-gunea gurengandik kanpo ezartzea, aurreko postean azaldu genuen bezala.\nGoi mailako kirol praktikan bi prozesuak lantzea komeni da, elkarri eragiten diotelako, eta eskakizun-sorta askotarikoa izaten delako edozein kiroletan.\n2. prozesua lantzean oso garrantzitsua da ikustea ez duela eragozten kirol jardueraren ibilbide egokia.


Kontrasteak | Kultura | Berria\nEguraldiak eguraldi, uda badator, eta, horrekin batera, baita sasoi beroenak berekin dakartzan musika jaialdiak ere. Neguan tabernetan jarritako edozein abesti hutsal akatsik gabe hasieratik bukaerara abestuz hunkitzen direnak, tanpez, musika aditu bihurtzen dira. Musikazaletasunez gainezka, hango edo hemengo jaialdiko taldeburuen diskorik onenak zein diren esaten diote entzun nahi duen orori. Musikazale gisa izugarri pozten nau interes horrek, noski. Festibalek badute magia berezi bat, eta pertsona mota ezberdinak musikaren aitzakian elkartzen ditu. Festibal garaia zure lagunekin belarretan etzateko unea da, oroitzapenak sortzeko unea, eta baita betiereko iraun dezaketen laguntasunak indartzekoa ere. Musikaren uhinen bidez sentsazio berriak eskuratuko dituzu, maitasuna egin, maitasuna sentitu, eta besteak maita ditzakezu akordez inguratuta. Zure abesti gustukoena 1.000 edota 10.000 arimekin batera oihukatu dezakezu euforia kolektiboan.\nBaina negu hotza iritsiko da. Musikazaleen kopurua harrigarriro apalduko da, eta musikazale gisa izugarri tristatuko nau interes falta horrek, noski. Alta, gaztetxe eta aretoek musika eskaintza zabala eskainiko dute nahi duenarentzat. Areto txikiek badute magia berezi bat, eta pertsona mota ezberdinak musikaren aitzakian elkartzen dituzte. Eskaintzaren batera hurbiltzera animatuko bazina, zure lagunekin une ederrak igaroko dituzu, oroitzapenak sortu, eta baita betirako iraun dezaketen laguntasunak indartu ere. Musikaren uhinen bidez sentsazio berriak eskuratuko dituzu, maitasuna egin, maitasuna sentitu, eta besteak maita zenitzake, akordez inguratuta. Zure abestirik gustukoena 100, 50, hogei edota lau musikazale sutsurekin oihukatuko duzu, hutsaren hutsez kasik oihartzuna bueltatzen dizun areto mortuan. Bitartean, udan diskoak gomendatzen zebilen sasi aditua ondoko modako tabernan egongo da azken abestirik hutsalena hasieratik bukaerara hunkituta abesten.


Ruta: Inicio >> Accesibilidad\nIrisgarritasuna, inklusioa, etorkizunerako apostua\nLas Eretas Museoak bluetooth bidezko sistema berritzaile bat estreinatu eta aurkezten dizue. Sistema horrek ikusteko desgaitasuna duten pertsonentzat informazio museografiko guztia irisgarri egiten du, haien telefono mugikorren bidez.\nEzarritako sistema berriari esker, pertsona itsuek eta ikusmen gutxi dutenek erakusketako interpretazio-panelen informazioa baliatu ahal izango dute. Informazio hori audio-formatuan eta letra handigarriz dute eskuragarri, haien gailu mugikorren bidez. Panel bakoitzak bisitariaren mugikorrarekin konektatzen den bluetooth igorgailu bat du. Horrela, testuak eta panel eta maketen deskribapenak eskura daitezke. Ikusteko desgaitasuna duen pertsonak Beepcons doako aplikazioa mugikorrean instalatuta izan behar du ez besterik\nSistema berri hori Ideas Fundazioarekin lankidetzan egin da. Fundazio hori oso inspiratzailea izan da gure museoari beste ikuspegi bat emateko.\nGainera, liburuxka braillez dago, irakurketa-sistema hori erabili nahi izatekotan.\nLas Eretas Museoa eta Aztarnategi Arkeologikoak indukzio magnetikoko begizta batzuk eskaintzen ditu entzumen-arazoak dituzten pertsonentzat. Baliabide hori oso interesgarria da entzumen urria, inplante klokearrak, etab. dituzten pertsonentzat.\nGainera, museoan erakusten dugun dokumentala zeinu-hizkuntzaz aurkezten dizuegu, euskaraz zein gaztelaniaz.\nLan hori Eunate Elkarteak enkargatu eta baliozkotu zuen. Laguntza aktiboa eman zuen elkarteak irisgarritasunaren hobekuntza handi horretan.\nDokumentalaz gain, Las Eretas Museoko panelek QR kode batzuk ere badituzte, informazioa zeinu-hizkuntzan deskargatzeko.\nDOKUMENTALA ZEINU-HIZKUNTZAREKIN GAZTELANIAZ\nDOKUMENTALA ZEINU-HIZKUNTZAREKIN EUSKARAZ\nIrakurketa errazeko sistemari jarraiki egindako kultura-zabalkuntzarako liburuxkak aurkezten dizkizuegu.\nIrakurketa erraza adimen-urritasuna duten pertsonentzat egokitutako irakurketa-idazketako sistema da. Europa mailako arauak daude horretarako.\nOrain aurkezten dizkizuegun liburuxkak ANFASek landu eta baliozkotu ditu; jendeak, oro har, ezagut ditzan erakusten ditugu.\nGainera, museoko panel guzti-guztiek QR kode bat dute, informazioa irakurketa errazean deskargatzeko. Horri esker, zalantzarik gabe, errazago ulertuko dute pertsona guztiek.\nMugitzeko desgaitasuna duten pertsonentzako esku-hartzeak lehentasunetako bat izan ziren, aztarnategi arkeologikora sartzeko bidea errazte aldera. Hartara, hartxintxarrezko bideen ordez, egurrezko pasarelak jarri ziren, mugitzeko askoz ere erosoagoak.\nGurpil-aulkian, taka-takarekin edo makuluekin mugitzen bazara, arazorik gabe etorri ahal izango zara guregana, beheko solairuan baitago museo osoa eta komun egokituak baititu. Horrez gain, pasarela bat dago aztarnategira sartzeko, arazorik gabe mugi zaitezen. Argazki batzuk erakutsiko dizkizuegu gu bisitatzera animatu zaitezten.